Blaze7451/Wiki-th-20250601 huggingface dataset:
แม่น้ำ

ไฟล์:Surat Thani waterfront.jpg|right|200px|thumb|แม่น้ำตาปี อำเภอเมืองสุราษฎร์ธานี จังหวัดสุราษฎร์ธานี
แม่น้ำ (river) เป็นทางน้ำธรรมชาติที่มีขนาดใหญ่ เป็นคำศัพท์ทั่วไปที่ในทางวิทยาศาสตร์หมายถึงกระแสน้ำตามธรรมชาติทั้งหลาย รวมทั้งกระแสน้ำขนาดเล็ก เช่น ลำธาร คลอง เป็นต้น
น้ำฝนที่ตกลงบนพื้นดินจะไหลไปยังแม่น้ำแล้วออกสู่มหาสมุทรหรือแอ่งน้ำขนาดใหญ่อื่น ๆ เช่น ทะเลสาบ แม่น้ำมีส่วนประกอบโดยพื้นฐานหลายส่วน อาจมีแหล่งกำเนิดจากต้นน้ำหรือน้ำซับ แล้วไหลสู่กระแสน้ำหลัก ลำธารสายเล็กที่ไหลลงสู่แม่น้ำเรียกว่าแคว โดยปกติกระแสน้ำจะไหลไปตามร่องน้ำที่ขนาบข้างด้วยตลิ่ง ที่จุดสิ้นสุดของแม่น้ำหรือปากแม่น้ำ มักมีลักษณะแผ่ขยายออก เรียกพื้นที่บริเวณนี้ว่าดินดอนสามเหลี่ยมปากแม่น้ำ (Delta) หรือชะวากทะเล (Estuary)

**ดูเพิ่ม**

**ทั่วไป**
 ที่ราบลุ่มแม่น้ำ- วัฏจักรของน้ำ- กระบวนการของธารน้ำ

**การข้าม**
 สะพาน- เรือข้ามฟาก- อุโมงค์

**รายชื่อ**
 รายชื่อแม่น้ำในประเทศไทย

**อ้างอิง**
 Jeffrey W. Jacobs. "Rivers, Major World". Water Encyclopaedia.- Luna B. Leopold (1994). A View of the River. Harvard University Press. ISBN 0-674-93732-5. OCLC 28889034. ISBN. — a non-technical primer on the geomorphology and hydraulics of water.

**แหล่งข้อมูลอื่น ==
เกาะ

ไฟล์:Small Island in Lower Saranac Lake.jpg|right|thumb|250px|เกาะเล็ก ๆ ในทะเลสาบซารานักล่าง
เกาะ (island) เป็นพื้นดินที่ล้อมรอบด้วยน้ำ มีขนาดเล็กกว่าทวีป อาจอยู่ในมหาสมุทร ทะเล ทะเลสาบ หรือแม่น้ำ เกาะขนาดเล็กเรียกว่า เกาะเล็ก (isle)  ซึ่งรวมถึงอะทอลล์ (atoll) หรือ เกาะปะการังวงแหวน และ เกาะปริ่มน้ำ (key หรือ cay) ที่เป็นเกาะขนาดเล็กโผล่ขึ้นมาเหนือพื้นน้ำ เกาะหลายเกาะที่อยู่รวมกันเป็นกลุ่ม เรียกว่า กลุ่มเกาะ (archipelago)
อาจแบ่งเกาะในทะเลได้เป็น 4 ประเภท คือ เกาะริมทวีป (continental island), เกาะกลางสมุทร (oceanic island), เกาะปะการัง (atoll) และเกาะภูเขาไฟ (volcanic island) และเกาะภายในทวีปคือ เกาะแม่น้ำ (river island) นอกจากนี้ยังมีเกาะเทียม (artificial island) ที่สร้างขึ้นโดยมนุษย์

**นิยาม**
เกาะ หมายถึง แผ่นดิน หรือบริเวณพื้นดิน หิน หรือทรายที่เกิดขึ้นตามธรรมชาติ ล้อมรอบด้วยน้ำและอยู่เหนือน้ำตลอดเวลา (คงพื้นผิวที่ก่อตัวขึ้นตามธรรมชาติเหนือน้ำได้ในเวลาน้ำขึ้น) ทั้งนี้เกาะอาจอยู่ในทะเล แม่น้ำ หรือที่ลุ่มน้ำขัง เช่น บึง หรือทะเลสาบ

**ดูเพิ่ม**
 รายชื่อเกาะเรียงตามขนาด

**อ้างอิง**

หมวดหมู่:ธรณีสัณฐานชายฝั่งและมหาสมุทร
หมวดหมู่:ธรณีสัณฐานธารน้ำ
หมวดหมู่:คำศัพท์สมุทรศาสตร์
วิกิพีเดีย:วันนี้ในอดีต/21 กุมภาพันธ์

21 กุมภาพันธ์:- พ.ศ. 2156 (ค.ศ. 1613) – ซาร์มีไฮล์ที่ 1 แห่งรัสเซียขึ้นครองราชย์เป็นปฐมกษัตริย์แห่งราชวงศ์โรมานอฟ- พ.ศ. 2390 (ค.ศ. 1848) – นักทฤษฎีคอมมิวนิสต์ คาร์ล มาร์กซและฟรีดริช เองเงิลส์ เผยแพร่คำประกาศเจตนาคอมมิวนิสต์ (ในภาพ)- พ.ศ. 2455 (ค.ศ. 1913) – พระบาทสมเด็จพระมงกุฎเกล้าเจ้าอยู่หัวทรงออกพระราชบัญญัติเป็นผลเลิกใช้รัตนโกสินทรศก และเปลี่ยนไปใช้พุทธศักราช เป็นศักราชประจำชาติไทย- พ.ศ. 2516 (ค.ศ. 1973) – ลิเบียนอาหรับแอร์ไลน์ เที่ยวบินที่ 114 ถูกกองทัพอากาศของอิสราเอลยิงเหนือคลองสุเอซ มีผู้เสียชีวิต 108 ราย- พ.ศ. 2563 (ค.ศ. 2020) – ศาลรัฐธรรมนูญสั่งยุบพรรคอนาคตใหม่ ที่ซึ่งต่อมานำไปสู่การประท้วงใหญ่ทั่วประเทศไทย
ดูเพิ่ม: 20 กุมภาพันธ์ – 21 กุมภาพันธ์ – 22 กุมภาพันธ์
จดหมายเหตุ – รายชื่อบทความวันนี้ในอดีต
รูปสี่เหลี่ยมจัตุรัส

รูปสี่เหลี่ยมจัตุรัส (square) เป็นรูปทรงเรขาคณิตสองมิติ จัดอยู่ในหมวดหมู่รูปสี่เหลี่ยม ในขณะเดียวกัน รูปสี่เหลี่ยมจัตุรัสก็มีคุณสมบัติเป็นรูปสี่เหลี่ยมผืนผ้า รูปสี่เหลี่ยมขนมเปียกปูน รูปสี่เหลี่ยมรูปว่าว และรูปสี่เหลี่ยมด้านขนานด้วยเช่นกัน

**คุณสมบัติ**
# มีด้านทั้งหมดสี่ด้าน
# ด้านทุกด้านยาวเท่ากัน
#ด้านที่อยู่ตรงข้ามกันจะขนานกัน
# มีมุมทั้งหมดสี่มุม
# มุมภายในทุกมุมกางออก 90° (มุมฉาก) เท่ากัน
# เส้นทแยงมุมทั้งสองเส้นยาวเท่ากัน
# เส้นทแยงมุมทั้งสองตัดกันเป็นมุมฉากที่จุดกึ่งกลางรูป
# เมื่อเส้นทแยงมุมทั้งสองแบ่งครึ่งกันและกัน
# เส้นทแยงมุมแบ่งครึ่งรูปเป็นสามเหลี่ยมมุมฉาก
# มีแกนสมมาตรมากที่สุด 4 แกน

**พื้นที่และความยาวรอบรูป**
รูปสี่เหลี่ยมจัตุรัส

**พื้นที่**
พื้นที่รูปสี่เหลี่ยมจตุรัส มีสูตรการคำนวณหาพื้นที่สองสูตรด้วยกัน สูตรแรกคำนวณจากการนำความยาวด้านยกกำลังสอง หรือมาจากความกว้างรูปคูณด้วยความสูงรูป (ซึ่งสำหรับรูปสี่เหลี่ยมจตุรัสมีด้านเท่ากัน) หรือสูตรที่สองคำนวณด้วยความยาวเส้นทแยงมุม ด้วยการนำความยาวเส้นทแยงมุมยกกำลังสอง จะได้สี่เหลี่ยมที่มีพื้นที่เป็นสองเท่าของรูปที่สนใจ แล้วจึงหารด้วยสอง เขียนเป็นสูตรทางคณิตศาสตร์ได้ว่า

**== สูตรแรก หาจากความยาวด้าน ==**

หรือ 
ตัวอย่าง
เมื่อ  (ด้าน) 
หรือ
ดังนั้นพื้นที่ของสี่เหลี่ยมจัตุรัสคือ  ตารางหน่วย

**== สูตรที่สอง หาจากความยาวเส้นทแยงมุม ==**
ตัวอย่าง
เมื่อ  (เส้นทแยงมุม) 
ดังนั้นพื้นที่ของสี่เหลี่ยมจัตุรัสคือ  ตารางหน่วย

**ความยาวรอบรูป**
ความยาวรอบรูปสี่เหลี่ยมจตุรัส คำนวณจากผลรวมของความยาวด้านทั้ง 4 ด้าน ซึ่งเท่ากันทุกด้าน จึงเท่ากับความยาวด้านคูณด้วย 4 เขียนเป็นสูตรทางคณิตศาสตร์ได้ว่า
ตัวอย่าง
เมื่อ  (ด้าน) 
ดังนั้นความยาวรอบรูปของสี่เหลี่ยมจัตุรัสคือ  หน่วย
จัตุรัส
วิกิพีเดีย:วันนี้ในอดีต/22 กุมภาพันธ์

22 กุมภาพันธ์:  วันเอกราชในเซนต์ลูเชีย (พ.ศ. 2522) - พ.ศ. 1248 (ค.ศ. 705) – จักรพรรดินีบูเช็กเทียน สตรีคนเดียวที่ปกครองประเทศจีนตามสิทธิของตน สละราชสมบัติ ฟื้นฟูราชวงศ์ถัง- พ.ศ. 2516 (ค.ศ. 1973) – คู่รักที่ถูกกีดกันกระทำการฆ่าตัวตายโดยการมัดตัวกันกระโดดลงจากสะพานสารสิน เป็นที่มาของตำนานรักสะพานสารสิน- พ.ศ. 2540 (ค.ศ. 1997) – นักวิทยาศาสตร์ในประเทศสกอตแลนด์ประกาศความสำเร็จในการโคลนแกะ "ดอลลี" (ในภาพ) นับเป็นสัตว์เลี้ยงลูกด้วยน้ำนมตัวแรกที่เกิดจากการโคลน - พ.ศ. 2554 (ค.ศ. 2011) – เกิดแผ่นดินไหวขนาด 6.5 ที่ไครสต์เชิร์ช ประเทศนิวซีแลนด์- พ.ศ. 2555 (ค.ศ. 2012) – รถไฟสองขบวนชนกันในบัวโนสไอเรส ประเทศอาร์เจนตินา เป็นอุบัติเหตุทางรางครั้งเลวร้ายที่สุดอันดับสามในประเทศ
ดูเพิ่ม: 21 กุมภาพันธ์ – 22 กุมภาพันธ์ – 23 กุมภาพันธ์
จดหมายเหตุ – รายชื่อบทความวันนี้ในอดีต
วิกิพีเดีย:วันนี้ในอดีต/23 กุมภาพันธ์

23 กุมภาพันธ์: วันชาติในบรูไน (พ.ศ. 2527)- พ.ศ. 2436 (ค.ศ. 1893) – รูด็อล์ฟ ดีเซิลได้รับสิทธิบัตรเครื่องยนต์ดีเซล- พ.ศ. 2470 (ค.ศ. 1927) – แวร์เนอร์ ไฮเซนแบร์ก นักฟิสิกส์ทฤษฎีชาวเยอรมัน เขียนจดหมายถึงเพื่อนนักฟิสิกส์ ว็อล์ฟกัง เพาลี อธิบายหลักความไม่แน่นอนของเขาเป็นครั้งแรก- พ.ศ. 2484 (ค.ศ. 1941) – มีการระบุพลูโตเนียมครั้งแรก โดยนักเคมี เกล็นน์ ที. ซีบอร์ก และคณะ ที่มหาวิทยาลัยแคลิฟอร์เนีย เบิร์กลีย์- พ.ศ. 2488 (ค.ศ. 1945) – ช่างภาพอเมริกัน โจ โรเซนธัล ถ่ายภาพรางวัลพูลิตเซอร์ การปักธงที่อิโวจิมา (ในภาพ) ระหว่างยุทธการที่อิโวะจิมะ - พ.ศ. 2490 (ค.ศ. 1947) – ก่อตั้งองค์การระหว่างประเทศว่าด้วยการมาตรฐาน ซึ่งรับผิดชอบมาตรฐานอุตสาหกรรมและการค้าทั่วโลก
ดูเพิ่ม: 22 กุมภาพันธ์ – 23 กุมภาพันธ์ – 24 กุมภาพันธ์
จดหมายเหตุ – รายชื่อบทความวันนี้ในอดีต
ฮิโนโทริ วิหคเพลิง

ฮิโนโทริ วิหคเพลิง (แปลตามตัวว่า นกไฟ) (Phoenix) เรื่องและภาพโดย เท็ตซึกะ โอซามุ เป็นการ์ตูนญี่ปุ่นที่มีเรื่องเกี่ยวกับการเวียนว่ายตายเกิด โดยเกี่ยวพันกับ ฟีนิกซ์ นกไฟ หรือ โฮโอ ซึ่งเป็นสิ่งมีชีวิตอมตะ นอกจากนั้นยังสอดแทรกปรัชญาที่หลากหลาย และเป็นแนวคิดที่สื่อออกมาให้เห็นภาพของสังคมมนุษย์ ได้เป็นอย่างดี
ฉบับภาษาญี่ปุ่นมี 16 เล่ม และภาคพิเศษอีก 1 เล่ม คือ ฮิโนโทริ วิหคเพลิง ภาคสงครามสามแผ่นดิน  โดยเป็นการ์ตูนที่โอซามุใช้เวลาเขียนตลอดชีวิตของเขา โดยเริ่มเขียนในปี ค.ศ. 1954 และเขียนเล่มสุดท้ายก่อนเสียชีวิตในปี 1989 เนื้อหาในแต่ละเล่มจะต่อเนื่องกันบ้างหรือไม่ต่อเนื่องกัน ฉบับภาษาไทยเป็นลิขสิทธิ์ของสำนักพิมพ์วิบูลย์กิจ

**เนื้อเรื่อง**

**ตัวละคร**

**รายชื่อตอน**

**รายละเอียดของแต่ละเล่ม**
ยึดตามฉบับภาษาไทย

**เล่ม 11-12: ภาคไฟสงคราม**
ฮิโนโทริ ฉบับอนิเมะ
ตีพิมพ์ครั้งแรกระหว่างปี ค.ศ. 1978-1980 โดยตรงกับเล่ม Turbulent Times ของฉบับภาษาญี่ปุ่น และ Civil War ในฉบับที่ตีพิมพ์ในสหรัฐอเมริกา ในประเทศไทยได้แบ่งภาคไฟสงครามออกเป็น 2 เล่ม คือ เล่ม 11-12
เนื้อเรื่องจับความในปลายสมัยเฮอัน เป็นเรื่องของชายตัดไม้ชื่อ "เบนตะ" และคู่หมั้นชื่อ "โอบุ" ซึ่งต้องพลัดพรากกันไปอยู่คนละฝ่ายในสงคราม โดยตัวละครในประวัติศาสตร์จริงอย่าง มินาโมโตะ โนะ โยชิซึเนะ และ ไทระ โนะ คิโยโมริ ได้มีบทบาทด้วย
หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวเซเน็ง‎
หมวดหมู่:ภาพยนตร์ญี่ปุ่น
หมวดหมู่:อนิเมะออริจินอลของดิสนีย์+
หมวดหมู่:รายการโทรทัศน์ของเอ็นเอชเค
หมวดหมู่:เทซูกะโปรดักชัน
หมวดหมู่:เทซูกะ โอซามุ
อาร์ม หัตถ์เทพมืออสูร

อาร์ม หัตถ์เทพมืออสูร เป็นการ์ตูนญี่ปุ่นผลงานของ เรียวจิ มินางาวะ ตีพิมพ์ในประเทศญี่ปุ่นโดยสำนักพิมพ์โชงะกุกัง ตีพิมพ์ในประเทศไทยโดยสำนักพิมพ์สยามอินเตอร์คอมิกส์ ต่อมาถูกนำมาทำเป็นอนิเมะ ในปี พ.ศ. 2544 ความยาว 52 ตอน
เป็นเรื่องราวเกี่ยวกับตัวเอก ทาคาซึกิ เรียว ผู้ค้นพบว่าตัวเองมีนาโนแมชชีน (เครื่องจักรกลที่มีขนาดเล็กมาก ๆ) ที่เรียกว่า อาร์ม อยู่ในร่างกาย และใช้พลังของอาร์มเข้าต่อกรกับองค์การร้าย ตัวละครในเรื่องโดยเฉพาะเหล่าอาร์มนั้นนำชื่อมาจากเรื่อง อลิสในดินแดนมหัศจรรย์ ของ หลุยส์ แครอล
ลงพิมพ์ในนิตยสาร Shonen Sunday ในญี่ปุ่น ส่วนในประเทศไทยเป็นลิขสิทธิ์ของสำนักพิมพ์สยามอินเตอร์คอมิกส์. ความยาว 22 เล่มจบ

**ตัวละคร**
 ทาคาซึคิ เรียว- ชินงู ฮายาโตะ- ทาเคชิ- คุรุมะ เค- อัล โบเอน- คาซึมิ- คีสเรด- คีสบลู- คีสกรีน- คีสซิลเวอร์- คีสไวโอเล็ท- คีสแบล็ค- คีสไวท์- อลิส

**ตัวละครที่นำมาจากเรื่องอลิศในแดนมหัศจรรย์**
 จาบาว็อค (Jabberwock)- ไนท์ (Knight)- ไวท์แรบบิท (White Rabbit)- ควีนออฟฮาร์ต (Queen of Heart)- กริฟฟอน (Griffon)- แมด แฮตเตอร์ (Mad Hatter)- เชไชร์แคท (Chesire Cat)- โดร์เมาส์ (Dormouse)- มาร์ชแฮร์ (Marsh Hair)- ฮัมป์ตี้ ดัมป์ตี้ (Humpty Dumpty)

**รายชื่อตอน**
หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวโชเน็ง‎
หมวดหมู่:ทีเอ็มเอสเอ็นเตอร์เทนเมนต์
วิกิพีเดีย:วันนี้ในอดีต/24 กุมภาพันธ์

24 กุมภาพันธ์: วันประกาศเอกราชในเอสโตเนีย (พ.ศ. 2460), วันธงในเม็กซิโก, วันศิลปินแห่งชาติในไทย- พ.ศ. 2124 (ค.ศ. 1582) – สมเด็จพระสันตะปาปาเกรกอรีที่ 13 ทรงออกสารตราพระสันตะปาปาประกาศใช้ปฏิทินเกรกอเรียน ซึ่งดัดแปลงจากปฏิทินจูเลียนที่ใช้มาตั้งแต่ 45 ปีก่อน ค.ศ.- พ.ศ. 2369 (ค.ศ. 1826) – มีการลงนามสนธิสัญญารานตะโบ ซึ่งยุติสงครามอังกฤษ-พม่าครั้งที่หนึ่ง นับเป็นสงครามครั้งยาวนานและแพงที่สุดในประวัติศาสตร์บริติชราช- พ.ศ. 2391 (ค.ศ. 1848) – ท่ามกลางการกบฏ พระเจ้าหลุยส์-ฟีลิปที่ 1 แห่งฝรั่งเศส สละราชสมบัติและเสด็จหนีไปประเทศอังกฤษ นำไปสู่การสถาปนาสาธารณรัฐฝรั่งเศสที่ 2- พ.ศ. 2411 (ค.ศ. 1868) – แอนดรูว์ จอห์นสันเป็นประธานาธิบดีสหรัฐอเมริกาคนแรกที่ถูกฟ้องให้ขับออกจากตำแหน่ง- พ.ศ. 2565 (ค.ศ. 2022) - ประธานาธิบดีรัสเซีย วลาดีมีร์ ปูติน ประกาศ "ปฏิบัติการทางทหารพิเศษ" ในยูเครน (ในภาพ) นับเป็นจุดเริ่มต้นของการรุกรานยูเครน 
ดูเพิ่ม: 23 กุมภาพันธ์ – 24 กุมภาพันธ์ – 25 กุมภาพันธ์
จดหมายเหตุ – รายชื่อบทความวันนี้ในอดีต
วิกิพีเดีย:วันนี้ในอดีต/25 กุมภาพันธ์

25 กุมภาพันธ์: วันชาติในคูเวต (พ.ศ. 2493)- พ.ศ. 681 (ค.ศ. 138) – จักรพรรดิเฮเดรียนแห่งโรมันทรงรับอันโตนินัส ไพอัสเป็นพระราชโอรสและผู้สืบทอดอำนาจต่อจากพระองค์- พ.ศ. 2113 (ค.ศ. 1570) – สมเด็จพระสันตะปาปาปิอุสที่ 5 ทรงออกสารตราพระสันตะปาปา เรกนันส์อินเอกเซลซิส ให้ตัดขาดพระราชินีนาถเอลิซาเบธที่ 1 และผู้ติดตามของพระองค์ในคริสตจักรแห่งอังกฤษจากศาสนา- พ.ศ. 2493 (ค.ศ. 1951) – มีการเปิดการแข่งขันกีฬาแพนอเมริกันเกมส์ครั้งแรกในกรุงบัวโนสไอเรส ประเทศอาร์เจนตินา- พ.ศ. 2499 (ค.ศ. 1956) – นิกิตา ครุสชอฟ ผู้นำโซเวียต ประณามลัทธิบูชาบุคคลและความเผด็จการของโจเซฟ สตาลิน ผู้นำโซเวียตคนก่อน ในสุนทรพจน์ "ว่าด้วยลัทธิบูชาบุคคลและผลลัพธ์ของมัน" ในการประชุมใหญ่พรรคครั้งที่ 20- พ.ศ. 2529 (ค.ศ. 1986) – เฟอร์ดินานด์ มาร์กอส ประธานาธิบดีฟิลิปปินส์ และอิเมลดา ภริยา ถูกขับออกจากอำนาจในการปฏิวัติพลังประชาชนอันปราศจากความรุนแรง โดยคอราซอน อากีโน (ในภาพ) ดำรงตำแหน่งแทน
ดูเพิ่ม: 24 กุมภาพันธ์ – 25 กุมภาพันธ์ – 26 กุมภาพันธ์
จดหมายเหตุ – รายชื่อบทความวันนี้ในอดีต
ล่าอสูรกาย

ล่าอสูรกาย (Ushio to Tora) เป็นการ์ตูนญี่ปุ่นที่เขียนและวาดภาพประกอบโดย คาซูฮิโระ ฟูจิตะ ตีพิมพ์ลงในนิตยสารการ์ตูนโชเน็ง วีคลีโชเน็งซันเดย์ ของสำนักพิมพ์โชงากูกังตั้งแต่เดือนมกราคม พ.ศ. 2533 ถึงตุลาคม พ.ศ. 2539 โดยมีจำนวนเล่มทั้งหมด 33 เล่มจบ มังงะเรื่องนี้ติดตามการผจญภัยของเด็กชายชื่อ อาโอสึกิ อูชิโอะ ลูกชายของผู้ดูแลวัด ซึ่งหลังจากปลดปล่อย โทระ อสุรกายคล้ายเสือโคร่งที่ทรงพลังซึ่งถูกคุมขังอย่างไม่ได้ตั้งใจ ทั้งสองก็เริ่มต้นการเดินทางร่วมกันเพื่อต่อสู้กับสิ่งมีชีวิตเหนือธรรมชาติที่คุกคามโลกที่ชื่อว่า ฮาคูเม็งโนะโมโนะ

**เนื้อเรื่อง**
ปมที่แท้จริงของเรื่องนี้เริ่มเมื่ออุชิโอะพบว่าที่ห้องใต้ดินมีอสุรกายถูกขังด้วยหอกลึกลับ และเมื่อถามความจริงกับชิกุเระ จึงทราบว่าแท้จริงแล้วชิกุเระพ่อติงต๊องเป็นนักบวชเวทย์ ที่มีอาคมแกร่งกล้าที่สุดคนหนึ่งในนิกายลับโคฮะ ซึ่งตั้งขึ้นมาเป็นเวลานาน เพื่อหาผู้สืบทอด หอกสมิง ที่แท้จริง   ชิกุเระ จึงบอกให้อุชิโอะออกเดินทาง โดยบอกว่าจะค้นพบความจริง เมื่อถึงจุดหมายที่อาซาฮิงาว่าในฮอกไกโด ระหว่างเดินทาง อุชิโอะได้พบเรื่องราวต่างๆ มากมาย   ไม่ว่าจะเป็นเผชิญกับผู้ที่ผ่านการคัดเลือก ให้สืบทอดหอกสมิงที่แท้จริงทั้งสี่คน  การรู้จักและช่วยเหลือผู้คนจากอสูรต่างๆ   พระเถื่อนเคียวร่าจากนิกายลับโคฮะ   เฮียวเซียนผู้ลึกลับ   อสูรประจำทิศบูรพา และประจิม   อสูรผู้ย้อนเวลาได้   และได้ตระหนักว่าแม่ของตนจำเป็นต้องเสียสละตนเองไปอยู่ยังใต้ทะเลลึกเพื่อกักอสูรที่ร้ายกาจที่สุดในประวัติศาสตร์นั่นคือ จิ้งจอกเก้าหางฮะกุเม็ง   ทั้งยังทราบจากการย้อนเวลาว่าแม่ของตน   ตัวอุชิโอะและโทร่า   ฮะกุเม็ง   และการกำเนิดหอกสมิงนั้นเกี่ยวพันกันอย่างลึกซึ้ง   จุดประสงค์ที่แท้จริงผู้สร้างของหอกสมิงคืออะไร?   แม่ของอุชิโอะเป็นใคร?   โทร่าแท้จริงแล้วมาจากไหน?   ทำไมอสูรร้ายอย่างฮะกุเม็งถึงถูกผนึกไว้ได้ ณ ใต้ทะเลลึกของเกาะญี่ปุ่น?   และสุดท้ายเมื่อฮะกุเม็งตื่นขึ้นมา   อุชิโอ โทร่า รวมทั้งนักบวชนิกายลับจะสามารถปราบฮะกุเม็งได้หรือไม่?

**ตัวละคร**

**มนุษย์**

**อาโอซึกิ อุชิโอะ**
เด็กม.ต้นผู้ครอบครองหอกสมิง ซึ่งใช้กำจัดเหล่าอสูร มีอสูรชื่อว่า"โทระ"ซึ่งถูกกักโดยหอกสมิงมา 500 ปี พ่อ(อาโอซึกิ ชิกุเระ)เป็นนักบวชเวทนิกายลับโคฮะ พยายามที่จะค้นหาความลับของแม่(อาโอซึกิ ซึมาโกะ) และกำจัดฮะกุเม็ง ศัตรูของหอกสมิง ที่พยายามจะทำลายอสูรทั้งหมดและประเทศญี่ปุ่น ปิดเรื่องที่ตนเองมีหอกสมิงไว้เป็นความลับแต่มีบางคนที่รู้

**นากามูระ อาซาโกะ**
เพื่อนร่วมห้องของอุชิโอะ เป็นเพื่อนกับอุชิโอะและมายูโกะตั้งแต่เด็ก เคยถูกอุชิโอะและโทร่าช่วยเหลือจากอสูรโดยหอกสมิง แอบชอบอุชิโอะอยู่

**อิโนอุเอะ มายูโกะ**
เพื่อนร่วมชั้นของอุชิโอะและอาซาโกะ เคยถูกอุชิโอะและโทร่าช่วยเหลือจากอสูรโดยหอกสมิงเหมือนอาซาโกะ ชอบโทร่าและคิดว่าโทร่าเป็นสัตว์เลี้ยงของอุชิโอะ และโทร่าก็อยากกินมายูโกะด้วย (เจ้าตัวไม่รู้) แอบชอบอุชิโอะอยู่

**อาโอซึกิ ชิกุเระ**
บิดาของ อาโอซึกิ อุชิโอะ เป็นนักบวชเวทพลังสูงนิกายลับโคฮะ ซึ่งมีหน้าที่ปกป้องหอกสมิงและกำจัดปีศาจ

**รายชื่อตอน**

**อ้างอิง**

**แหล่งข้อมูลอื่น**
 http://home.swbell.net/gioliver/mushio.html date=2005-02-13 
หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวโชเน็ง‎
หมวดหมู่:อนิเมะเริ่มต้นใหม่
หมวดหมู่:แมปปา
หมวดหมู่:มิวส์ คอมมิวนิเคชัน
หมวดหมู่:รายการโทรทัศน์ของโตเกียวเอ็มเอ็กซ์
สมาชิกสภาผู้แทนราษฎร

สมาชิกสภาผู้แทนราษฎร (การออกเสียง: S̄māchik s̄p̣hā p̄hū̂thænrās̄ʹḍr) (อังกฤษ: Member of the House of Representatives) ย่อว่า สส. คือ สมาชิกของสภาผู้แทนราษฎร ซึ่งเป็นสภานิติบัญญัติ

**ดูเพิ่ม**
 สภาผู้แทนราษฎรไทย- การยุบสภาผู้แทนราษฎร- การเลือกตั้งแบบแบ่งเขตเลือกตั้ง- การเลือกตั้งแบบบัญชีรายชื่อ

**อ้างอิง**
หมวดหมู่:การเมือง
วิกิพีเดีย:ระวังเสียอรรถรส

ข้อความบางส่วนในวิกิพีเดียอาจกล่าวถึงเค้าโครงเรื่อง เหตุการณ์ ปมปัญหาและการคลี่คลาย ในงานวรรณกรรม (เช่น หนังสือ ภาพยนตร์ รายการโทรทัศน์ หรือ วิดีโอเกม) ซึ่งอาจทำให้ผู้อ่านข้อความนั้นไม่ได้รับประสบการณ์อย่างที่พึงประสงค์เมื่อได้รับรู้งานวรรณกรรมนั้นในภายหลัง (สปอย)
บทความในอินเตอร์เน็ตอาจมีคำเตือน "ระวังเสียอรรถรส" เพื่อเตือนผู้อ่านซึ่งอาจประสงค์จะหลีกเลี่ยงไม่อ่านข้อความส่วนดังกล่าว วิกิพีเดียเคยมีข้อความเตือนเช่นนี้ในบางบทความแต่ในปัจจุบันวิกิพีเดียยกเลิกการใช้คำเตือนดังกล่าวแล้ว คงไว้แต่ข้อความแสดงการปฏิเสธความรับผิดชอบทางเนื้อหา และหัวเรื่องเช่น "โครงเรื่อง" หรือ "ฉากจบ" ซึ่งทำให้ผู้อ่านรู้ได้โดยนัยอยู่แล้วว่ามีข้อความที่ทำให้เสียอรรถรสอยู่ ด้วยความที่วิกิพีเดียมีข้อปฏิเสธความรับผิดชอบทั่วไปอยู่แล้ว ทำให้การใช้สปอยเลอร์ในวิกิพีเดียเป็นสิ่งที่ไม่จำเป็น
วิกิพีเดียยืนยันการเขียนบทความที่เป็นกลาง เป็นสารานุกรม มีความครบถ้วนสมบูรณ์  การที่ข้อความใดข้อความหนึ่งทำให้เสียอรรถรสไม่เป็นเหตุให้ข้อความดังกล่าวถูกลบไปจากบทความได้ อย่างไรก็ดีผู้เขียนพึงระลึกไว้เสมอว่าข้อความที่เขียนต้องเป็นไปตามจุดประสงค์ของสารานุกรม วิกิพีเดียไม่ใช่แหล่งรวมข้อมูลทุกอย่างที่หาได้ บทความวรรณกรรมที่ดีควรกล่าวถึงตัวเรื่องจากมุมมองของโลกแห่งความเป็นจริง มีข้อมูลเกี่ยวกับการตอบรับ ผลกระทบ และความสำคัญของวรรณกรรม 

**ดูเพิ่ม**
 วิกิพีเดีย:ข้อปฏิเสธความรับผิดชอบด้านเนื้อหา
ระวังเสียอรรถรส
วิกิพีเดีย:วันนี้ในอดีต/26 กุมภาพันธ์

26 กุมภาพันธ์:- พ.ศ. 2462 (ค.ศ. 1919) – วูดโรว์ วิลสัน ประธานาธิบดีสหรัฐ ลงนามกฎหมายซึ่งกำหนดพื้นที่ส่วนใหญ่ของแกรนด์แคนยอนในรัฐแอริโซนา โกรกธารแม่น้ำโคโลราโดที่ถือว่าเป็นสิ่งมหัศจรรย์ทางธรรมชาติสำคัญแห่งหนึ่งของโลก เป็นอุทยานแห่งชาติ- พ.ศ. 2478 (ค.ศ. 1935) – อดอล์ฟ ฮิตเลอร์สั่งให้กองทัพอากาศเยอรมัน ลุฟท์วัฟเฟอ คืนสู่สภาพเดิม อันเป็นการละเมิดสนธิสัญญาแวร์ซายที่ลงนามเมื่อสงครามโลกครั้งที่หนึ่งยุติ- พ.ศ. 2492 (ค.ศ. 1949) – "ขบวนการประชาธิปไตย 26 กุมภาพันธ์" นำโดย ปรีดี พนมยงค์ บุกยึดพระบรมมหาราชวังและมหาวิทยาลัยธรรมศาสตร์ หมายยึดอำนาจจากจอมพล ป. พิบูลสงคราม- พ.ศ. 2534 (ค.ศ. 1991) – ทิม เบอร์เนิร์ส-ลี โปรแกรมเมอร์คอมพิวเตอร์ชาวบริติช เปิดตัวเวิลด์ไวด์เว็บ เว็บเบราว์เซอร์และโปรแกรมแก้ไขเอชทีเอ็มแอลแบบ WYSIWYG ตัวแรกของโลก- พ.ศ. 2535 (ค.ศ. 1992) - กองกำลังอาร์มีเนียก่อการสังหารหมู่ชาวอาเซอร์ไบจานในโฆจาลือ (อนุสรณ์ในภาพ) นับเป็นการสังหารหมู่ที่เลวร้ายที่สุดตลอดความขัดแย้งนากอร์โน-คาราบัค
ดูเพิ่ม: 25 กุมภาพันธ์ – 26 กุมภาพันธ์ – 27 กุมภาพันธ์
จดหมายเหตุ – รายชื่อบทความวันนี้ในอดีต
วิกิพีเดีย:วันนี้ในอดีต/27 กุมภาพันธ์

27 กุมภาพันธ์: วันเอกราชในสาธารณรัฐโดมินิกัน (พ.ศ. 2387)- พ.ศ. 2413 (ค.ศ. 1870) – เริ่มใช้ธงชาติญี่ปุ่นปัจจุบันเป็นธงชาติสำหรับเรือพ่อค้าชาวญี่ปุ่น- พ.ศ. 2476 (ค.ศ. 1933) – สถานที่ประชุมรัฐสภาเยอรมัน อาคารไรชส์ทาคในกรุงเบอร์ลิน ถูกวางเพลิง (ในภาพ) เหตุการณ์สำคัญซึ่งนำสู่การสถาปนาระบอบนาซีในประเทศเยอรมนี- พ.ศ. 2519 (ค.ศ. 1976) – แนวร่วมโปลีซารีโอ ขบวนการกบฏ ประกาศตั้งสาธารณรัฐประชาธิปไตยอาหรับซาห์ราวีในเวสเทิร์นสะฮารา- พ.ศ. 2539 (ค.ศ. 1996) – โปเกมอน เรดและบลู รุ่นแรกออกวางจำหน่าย นับเป็นจุดเริ่มต้นของแฟรนไชส์ โปเกมอน- พ.ศ. 2553 (ค.ศ. 2010) – เกิดแผ่นดินไหวขนาด 8.8 ในชิลี ส่งผลให้มีผู้เสียชีวิตราว 500 ราย
ดูเพิ่ม: 26 กุมภาพันธ์ – 27 กุมภาพันธ์ – 28 กุมภาพันธ์
จดหมายเหตุ – รายชื่อบทความวันนี้ในอดีต
การเขียนโปรแกรมเชิงตรรกะแบบอุปนัย

การเขียนโปรแกรมเชิงตรรกะแบบอุปนัย (inductive logic programming) เป็นการนำวิธีการเรียนรู้ของเครื่องมาใช้ร่วมกับวิธีการเขียนโปรแกรมเชิงตรรกะ ในการเรียนรู้ประเภทการเรียนรู้แบบมีผู้สอน การเขียนโปรแกรมตรรกะแบบอุปนัยมีแนวคิดหลักคือ พยายามสร้างทฤษฎีที่ครอบคลุมตัวอย่างบวกแต่ไม่ครอบคลุมตัวอย่างลบ
การเขียนโปรแกรมตรรกะแบบอุปนัยมีความแตกต่างจากการเรียนรู้ของเครื่องแบบอื่นในส่วนที่ได้มีการนำเอาโปรแกรมเชิงตรรกะมาใช้ในการอธิบายตัวอย่างและสามารถสร้างความรู้ภูมิหลังในรูปของตรรกะอันดับที่หนึ่งได้ ระบบจะทำการเรียนรู้เพื่อสร้างทฤษฎีในรูปแบบของโปรแกรมเชิงตรรกะจากตัวอย่างและความรู้ภูมิหลังที่ได้รับ โดยทฤษฎีที่ได้นี้สามารถนำไปใช้ในการจำแนกตัวอย่างใหม่ที่ระบบยังไม่เคยเห็นหรือไม่ได้ใช้ในการสอนได้ ซึ่งการใช้โปรแกรมตรรกะแบบอุปนัยในการอธิบายสมมติฐานและตัวอย่าง ทำให้มีข้อดีที่เหนือกว่าวิธีอื่นๆ คือ- ความรู้ส่วนใหญ่ของมนุษย์สามารถอธิบายได้ในรูปของตรรกะอันดับที่หนึ่ง ในขณะที่วิธีการเรียนรู้ของเครื่องส่วนใหญ่จะอธิบายในรูปของตรรกศาสตร์ประพจน์ ทำให้อธิบายความรู้ของมนุษย์ได้ไม่ดีเท่าที่ควร และการใช้โปรแกรมตรรกะในการอธิบายแนวคิดที่ได้จากการเรียนรู้ยังสามารถอธิบายแนวคิดได้ซับซ้อนมากกว่าการอธิบายด้วยตรรกศาสตร์ประพจน์- การเขียนโปรแกรมตรรกะแบบอุปนัยสามารถใช้ความรู้ภูมิหลังในการเรียนรู้ได้ง่ายกว่าวิธีการเรียนรู้ของเครื่องแบบอื่น ที่ไม่ได้ใช้การเขียนโปรแกรมเชิงตรรกะ
หมวดหมู่:ปัญญาประดิษฐ์
หมวดหมู่:การเรียนรู้ของเครื่อง
เสิร์ชเอนจิน

เสิร์ชเอนจิน (search engine) หรือ โปรแกรมค้นหา คือ โปรแกรมที่ช่วยในการสืบค้นหาข้อมูล โดยเฉพาะข้อมูลบนอินเทอร์เน็ต โดยครอบคลุมทั้งข้อความ รูปภาพ ภาพเคลื่อนไหว เพลง ซอฟต์แวร์ แผนที่ ข้อมูลบุคคล กลุ่มข่าว และอื่น ๆ ซึ่งแตกต่างกันไปแล้วแต่โปรแกรมหรือผู้ให้บริการแต่ละราย เสิร์ชเอนจินส่วนใหญ่จะค้นหาข้อมูลจากคำสำคัญ (คีย์เวิร์ด) ที่ผู้ใช้ป้อนเข้าไป จากนั้นก็จะแสดงรายการผลลัพธ์ที่มันคิดว่าผู้ใช้น่าจะต้องการขึ้นมา ในปัจจุบัน เสิร์ชเอนจินบางตัว เช่น กูเกิล จะบันทึกประวัติการค้นหาและการเลือกผลลัพธ์ของผู้ใช้ไว้ด้วย และจะนำประวัติที่บันทึกไว้นั้น มาช่วยกรองผลลัพธ์ในการค้นหาครั้งต่อ ๆ ไป

**รายชื่อเสิร์ชเอนจินเรียงลำดับตามความนิยม**

**เสิร์ชเอนจินอื่น ๆ**
 กูเกิล (Google) - บิง (Bing) - ยาฮู! (Yahoo!) - ไป่ตู้ (Baidu) เสิร์ชเอนจิน อันดับ 1 ของประเทศจีน- ยานเดกซ์ (Yandex) เสิร์ชเอนจิน อันดับ 1 ของรัสเซีย

**เสิร์ชเอนจินในอดีตที่ปัจจุบันยกเลิกการใช้งานแล้ว**
 ฮอตบอต (HotBot)- แอลตาวิสตา (Alta Vista)- ไลคอส (Lycos)
ในประเทศไทยมีการพัฒนาเครื่องมือค้นหาของไทยในชื่อ สรรสาร พัฒนาโดยเนคเทค

**ประเภทของเครื่องมือค้นหา**
 Catalog based search engine เป็นโปรแกรมสืบค้นข้อมูลในอินเทอร์เน็ตชนิดหนึ่ง โดยโปรแกรมจะรวบรวม และแยกจัดเก็บเว็บไว้ในฐานข้อมูลตามประเภทหัวข้อของเว็บ เมื่อผู้ใช้มาค้นหา ก็จะสามารถเข้าไปดูตามหัวข้อต่าง ๆ แล้วดูหัวข้อย่อย ๆ เข้าไปอีกจนกว่าจะเจอหัวข้อหรือเรื่องที่ต้องการ ตัวอย่าง catalog based search engine คือ Yahoo เป็นต้น ซึ่งจะต่างกับ query based search engine ที่จะต้องพิมพ์คำค้นหาเพื่อตรวจสอบกับฐานข้อมูลว่ามีข้อมูลนี้หรือไม่ ถ้ามีก็จะแสดงรายชื่อออกมา

**หลักการทำงานของเสิร์ชเอนจิน**
 การตรวจค้นหาข้อมูลในเว็บเพจต่าง ๆ- ทำหน้าที่ในการรวบรวมข้อมูลที่ได้ทำการตรวจค้นไว้ในฐานข้อมูล- การแสดงผลการค้นหาข้อมูล- หลักการทำงานของ Search Engine คือ ระบบ Search Engine จะสร้างระบบเก็บข้อมูล หรือที่เรียกว่า Google Bot สำหรับไต่ (Crawl) ตาม Links ต่าง ๆ เพื่อเก็บข้อมูลเว็บต่าง ๆ ไปไว้ใน Server และจะถูกจัดอันดับด้วยระบบ Algorithm ที่จะประมวลผลว่าเว็บไหนมีคุณภาพ และเกี่ยวกับเรื่องอะไร โดยจะจัดเก็บข้อมูลไว้ตามหมวดหมู่ต่าง ๆ เมื่อผู้ค้นหาข้อมูลผ่านทาง Search Bot ด้วย Keyword ต่าง ๆ ระบบ Search Engine จะไปค้นหาข้อมูลเหล่านั้นมาแสดงผลให้ผู้ค้นหาข้อมูล

**อ้างอิง**
หมวดหมู่:เสิร์ชเอนจิน
สถาบันมาตรฐานแห่งชาติอเมริกัน

สถาบันมาตรฐานแห่งชาติอเมริกัน (American National Standard Institute) หรือ แอนซี (ANSI; i) เป็นองค์กรในสหรัฐ ที่มีหน้าที่กำหนดมาตรฐานของผลิตภัณฑ์ ก่อตั้งเมื่อวันที่ 19 ตุลาคม ค.ศ. 1918 โดยใช้ชื่อว่า American Engineering Standards Committee และได้มีการปรับปรุงใน ค.ศ. 1928 โดยเปลี่ยนชื่อเป็น American Standards Association ใน ค.ศ. 1946 ได้มีการจัดตั้งองค์กรนานาชาติขึ้นมา โดยมีประเทศ 25 ประเทศเข้าร่วม และสุดท้ายใน ค.ศ. 1969 ได้เปลี่ยนชื่อมาเป็น American National Standard Institute หรือ ANSI ในปัจจุบัน
หมวดหมู่:องค์การมาตรฐาน
ไอบีเอ็ม

ไอบีเอ็ม (International Business Machines, IBM) หรือชื่อเล่น บิ๊กบลู (ยักษ์สีฟ้า) เป็นผู้ผลิตคอมพิวเตอร์และให้บริการด้านคอมพิวเตอร์และสารสนเทศ รายใหญ่ของโลก มีสำนักงานใหญ่อยู่ที่สหรัฐอเมริกา มีพนักงานมากกว่า 330,000 คนทั่วโลก ไอบีเอ็มก่อตั้งมาตั้งแต่คริสต์ศตวรรษที่ 20 และเป็นบริษัทสารสนเทศที่ใหญ่ที่สุดในโลก มีสาขามากกว่า 170 ประเทศทั่วโลก ไอบีเอ็มเป็นผู้บุกเบิกเทคโนโลยีเมนเฟรมและนาโนเทคโนโลยี
บริษัท ไอบีเอ็ม ประเทศไทย ก่อตั้งเมื่อ พ.ศ. 2506 และได้รับพระบรมราชานุญาตให้ใช้ตราตั้งครุฑพ่าห์

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ
หมวดหมู่:บริษัทคอมพิวเตอร์
หมวดหมู่:บริษัทของสหรัฐ
หมวดหมู่:บริษัทที่ก่อตั้งในปี พ.ศ. 2454
หมวดหมู่:บริษัทจดทะเบียนในตลาดหลักทรัพย์นิวยอร์ก
หมวดหมู่:อดีตบริษัทจดทะเบียนในตลาดหลักทรัพย์โตเกียว
หมวดหมู่:ตราสินค้าอเมริกัน
หมวดหมู่:บริษัทนานาชาติที่มีสำนักงานใหญ่อยู่ที่สหรัฐ
วิกิพีเดีย:วันนี้ในอดีต/28 กุมภาพันธ์

28 กุมภาพันธ์: วันกาเลวาลาในฟินแลนด์, วันครูในโลกอาหรับ- พ.ศ. 341 (202 ปีก่อน ค.ศ.) – หลิวปัง ผู้นำกบฏ ปราบดาภิเษกตนเองเป็นจักรพรรดิฮั่นเกาจู่ (ในภาพ) ปฐมกษัตริย์แห่งราชวงศ์ฮั่น หลังโค่นราชวงศ์ฉิน ราชวงศ์แรกของจีน- พ.ศ. 2440 (ค.ศ. 1897) – สมเด็จพระราชินีนาถรานาวาโลนาที่ 3 แห่งมาดากัสการ์ทรงถูกกำลังทหารฝรั่งเศสบังคับให้สละราชบัลลังก์- พ.ศ. 2490 (ค.ศ. 1947) – การก่อความไม่สงบในไต้หวันถูกทหารจีนคณะชาติปราบปรามอย่างรุนแรงในเหตุการณ์ 228- พ.ศ. 2519 (ค.ศ. 1976) – บุญสนอง บุณโยทยาน ผู้ร่วมก่อตั้งและเลขาธิการพรรคสังคมนิยมแห่งประเทศไทย ถูกลอบยิงเสียชีวิต- พ.ศ. 2556 (ค.ศ. 2013) - สมเด็จพระสันตะปาปาเบเนดิกต์ที่ 16 ทรงสละตำแหน่งสมเด็จพระสันตะปาปา เป็นครั้งแรกในรอบเกือบ 600 ปี
ดูเพิ่ม:   
จดหมายเหตุ – รายชื่อบทความวันนี้ในอดีต
วิกิพีเดีย:วันนี้ในอดีต/มีนาคม

วันนี้ตรงกับที่   พ.ศ.  เวลา  น.
-------
ดู -
อภิปราย -
action=edit แก้ไข - action=history ประวัติ
----
ดู -
อภิปราย -
action=edit แก้ไข - action=history ประวัติ
----
ดู -
อภิปราย -
action=edit แก้ไข - action=history ประวัติ
----
ดู -
อภิปราย -
action=edit แก้ไข - action=history ประวัติ
----
ดู -
อภิปราย -
action=edit แก้ไข - action=history ประวัติ
----
ดู -
อภิปราย -
action=edit แก้ไข - action=history ประวัติ
----
ดู -
อภิปราย -
action=edit แก้ไข - action=history ประวัติ
----
ดู -
อภิปราย -
action=edit แก้ไข - action=history ประวัติ
----
ดู -
อภิปราย -
action=edit แก้ไข - action=history ประวัติ
----
ดู -
อภิปราย -
action=edit แก้ไข - action=history ประวัติ
----
ดู -
อภิปราย -
action=edit แก้ไข - action=history ประวัติ
----
ดู -
อภิปราย -
action=edit แก้ไข - action=history ประวัติ
----
ดู -
อภิปราย -
action=edit แก้ไข - action=history ประวัติ
----
ดู -
อภิปราย -
action=edit แก้ไข - action=history ประวัติ
----
ดู -
อภิปราย -
action=edit แก้ไข - action=history ประวัติ
----
ดู -
อภิปราย -
action=edit แก้ไข - action=history ประวัติ
----
ดู -
อภิปราย -
action=edit แก้ไข - action=history ประวัติ
----
ดู -
อภิปราย -
action=edit แก้ไข - action=history ประวัติ
----
ดู -
อภิปราย -
action=edit แก้ไข - action=history ประวัติ
----
ดู -
อภิปราย -
action=edit แก้ไข - action=history ประวัติ
----
ดู -
อภิปราย -
action=edit แก้ไข - action=history ประวัติ
----
ดู -
อภิปราย -
action=edit แก้ไข - action=history ประวัติ
----
ดู -
อภิปราย -
action=edit แก้ไข - action=history ประวัติ
----
ดู -
อภิปราย -
action=edit แก้ไข - action=history ประวัติ
----
ดู -
อภิปราย -
action=edit แก้ไข - action=history ประวัติ
----
ดู -
อภิปราย -
action=edit แก้ไข - action=history ประวัติ
----
ดู -
อภิปราย -
action=edit แก้ไข - action=history ประวัติ
----
ดู -
อภิปราย -
action=edit แก้ไข - action=history ประวัติ
----
ดู -
อภิปราย -
action=edit แก้ไข - action=history ประวัติ
----
ดู -
อภิปราย -
action=edit แก้ไข - action=history ประวัติ
----
ดู -
อภิปราย -
action=edit แก้ไข - action=history ประวัติ
----
หมวดหมู่:วันนี้ในอดีต
วิกิพีเดีย:วันนี้ในอดีต/1 มีนาคม

1 มีนาคม: วันเอกราชในบอสเนียและเฮอร์เซโกวีนา (พ.ศ. 2535)- พ.ศ. 2108 (ค.ศ. 1565) – ชาวโปรตุเกสก่อตั้งรีโอเดจาเนโร- พ.ศ. 2415 (ค.ศ. 1872) – มีการตั้งอุทยานแห่งชาติเยลโลว์สโตน อุทยานแห่งชาติแห่งแรกในโลก ซึ่งส่วนใหญ่ตั้งอยู่ในรัฐไวโอมิง สหรัฐ- พ.ศ. 2439 (ค.ศ. 1896) – อ็องรี เบ็กแรล (ในภาพ) นักฟิสิกส์ชาวฝรั่งเศส ค้นพบหลักการสลายตัวของสารกัมมันตรังสี- พ.ศ. 2490 (ค.ศ. 1947) – กองทุนการเงินระหว่างประเทศเริ่มการดำเนินการทางการเงิน- พ.ศ. 2509 (ค.ศ. 1966) – ยานอวกาศเวเนรา 3 ของสหภาพโซเวียต พุ่งชนดาวศุกร์ นับเป็นยานลำแรกในประวัติศาสตร์ที่สัมผัสพื้นผิวของดาวเคราะห์ดวงอื่น
ดูเพิ่ม:   
จดหมายเหตุ – รายชื่อบทความวันนี้ในอดีต
นิวตัน (หน่วยวัด)

นิวตัน (newton สัญลักษณ์ N) เป็นหน่วยอนุพัทธ์เอสไอของแรง โดยชื่อหน่วยตั้งตามชื่อของไอแซก นิวตัน เพื่อเป็นการยอมรับถึงผลงานของเขาในสาขากลศาสตร์ดั้งเดิม โดยเฉพาะอย่างยิ่งในกฎการเคลื่อนที่ข้อที่ 2 ของนิวตัน

**บทนิยาม**
1 นิวตัน คือแรงที่ต้องใช้ในการเร่งมวล 1 กิโลกรัม ในอัตรา 1 เมตรต่อวินาทีกำลังสอง ในทิศทางที่กระทำแรงนั้น
ในปี พ.ศ. 2489 (ค.ศ. 1946) มติฉบับที่ 2 ของที่ประชุมใหญ่ว่าด้วยการชั่งตวงวัด (ซีจีเอ็มพี) กำหนดหน่วยมาตรฐานของแรงในระบบหน่วยเอ็มเคเอสเป็นปริมาณที่ต้องใช้เร่งมวล 1 กิโลกรัม ในอัตรา 1 เมตรต่อวินาทีกำลังสอง และต่อมาในปี พ.ศ. 2491 (ค.ศ. 1948) มติฉบับที่ 7 ของการประชุมซีจีเอ็มพีครั้งที่ 9 มีการปรับให้นำเอาชื่อ นิวตัน มาเป็นหน่วยของแรงแทน ซึ่งทำให้ระบบเอ็มเคเอสกลายเป็นรากฐานของระบบเอสไอในปัจจุบัน และนั่นจึงทำให้หน่วยนิวตันกลายมาเป็นหน่วยมาตรฐานของแรงในระบบเอสไอ
กฎการเคลื่อนที่ข้อที่ 2 ของนิวตัน กล่าวไว้ว่า 1=F = ma โดยที่ F คือแรงที่กระทำ m คือมวลของวัตถุที่รับแรงนั้น และ a คือความเร่งของวัตถุ ฉะนั้นนิวตันจึงเป็นไปตามดังนี้
โดยสัญลักษณ์ดังกล่าวใช้แทนหน่วยดังต่อไปนี้ N สำหรับนิวตัน kg สำหรับกิโลกรัม m สำหรับเมตร และ s สำหรับวินาที
ในการวิเคราะห์เชิงมิติ

โดยที่  คือแรง,  คือมวล,  คือความยาว และ  คือเวลา

**ตัวอย่าง**
ณ ที่ความโน้มถ่วงเฉลี่ยบนโลก (โดยปกติคือ g ≈ 9.80665 m/s2) มวล 1 กิโลกรัม จะเกิดแรงประมาณ 9.8 นิวตัน โดยที่แอปเปิลขนาดเฉลี่ยทั่ว ๆ ไปเกิดแรง 1 นิวตัน ซึ่งเราสามารถคำนวณหานำหนักของแอปเปิลได้ดังต่อไปนี้
น้ำหนักเฉลี่ยของผู้ใหญ่ที่เกิดแรงประมาณ 608 นิวตัน

**การแปลงหน่วย**

**อ้างอิง**
หมวดหมู่:หน่วยวัด
หมวดหมู่:หน่วยแรง
หมวดหมู่:หน่วยอนุพัทธ์เอสไอ
หมวดหมู่:ไอแซก นิวตัน
เคออส

ไฟล์:Wenceslas Hollar - Chaos (State 1).jpg|thumb|เคออส โดย เวนเซสเลาส์ ฮอลลาร์ (1607-1677)
ตามตำนานเทพปกรณัมกรีก เคออส (χάος, khaos; Chaos หรือ Khaos, pron) เป็นสภาพแรกเริ่มของการมีอยู่ ก่อนการกำเนิดของเหล่าทวยเทพรุ่นแรก หรืออีกนัยหนึ่งก็คือความว่างเปล่าอันมืดดำของอวกาศ ใน ธีออโกนี หรือเทวพงศาวดารของเฮซิโอด (700 ปีก่อนค.ศ.) "เคออส" เป็นเทพดึกดำบรรพ์องค์แรกที่ปรากฏขึ้น จากนั้นจึงเกิดมี ไกอา (โลก), ทาร์ทารัส (ก้นบึ้ง), และ เอรอส (ความรัก) ตามมา จากเคออสแล้วจึงมี เอเรบัส (ความมืด) และนิกซ์ (กลางคืน)  

**เคออสตามความเชื่อกรีก และโรมัน**
คำว่า "เคออส" ( χάος) ในภาษากรีก มีความหมายว่า "ความว่างเปล่าอันเวิ้งว้าง, รอยแยก" มาจากคำกริยาว่า χαίνω แปลว่า "ทำให้เปิดกว้าง, ทำให้(มีที่)ว่าง" ทั้งเฮสิโอด และนักปรัชญาก่อนโสเครตีส ใช้คำกรีกนี้ในบริบทของการบรรยายการกำเนิดจักรวาล (Cosmogony) เฮสิโอดบรรยาย เคออส ว่า "เป็นที่ว่างมหึมาที่อยู่เหนือแผ่นดินโลก ซึ่งถูกสร้างขึ้นครั้งเมื่อแผ่นดิน (ไกอา) และท้องฟ้า (ยูเรนัส) ยังแยกกันอยู่และยังมิได้เข้ามารวมกัน" หรือ "เป็นที่เปิดว่างอยู่ข้างใต้พิภพซึ่งโลกใช้เป็นฐานตั้งอยู่"
ในบทกลอนเมตามอร์โฟเซส (Metamorphoses) กวีโอวิด (Ovid) ได้อธิบายเคอ็อสว่าเป็น "มวลหยาบและยังไม่สมบูรณ์ กลุ่มก้อนที่ไม่มีชีวิต ไม่มีรูปแบบ ไม่มีขอบเขต ของเมล็ดพันธุ์อันยุ่งเหยิง และเคออสก็ได้รับสมญาอันเหมาะสม" ด้วยเหตุนี้ คำว่า "chaos" จึงถูกนำมาใช้ในปัจจุบันโดยมีความหมายว่า "ความสับสนอย่างสิ้นเชิง"
ลักษณะสำคัญของเคออสมีสามประการหลักคือ- เคออสเป็นหลุมลึกไร้ก้นที่ซึ่งหากมีอะไรตกลงไปก็จะตกลงไปเรื่อยๆ ไม่มีสิ้นสุด ซึ่งตรงข้ามกับโลก (Earth) อย่างมาก ด้วยโลกกำเนิดออกมาจากความว่างเปล่านี้ แต่โลกประกอบด้วยพื้นดิน- เคออสเป็นสถานที่ที่ปราศจากทิศทางที่แน่นอน โดยสิ่งต่างๆ จะตกไปตามทิศทางต่างๆ ได้รอบ- เคออสเป็นพื้นที่ว่างที่แยกโลก (Earth) และท้องฟ้า (Sky) ออกจากกัน และเคออสก็ยังคงสภาพคั่นกลางสองสิ่งนั้น
หมวดหมู่:เทพปกรณัมกรีก
วิศวกร

วิศวกรกำลังดูแบบเครื่องจักร
วิศวกร คือผู้ที่ประกอบอาชีพทางด้านวิศวกรรมศาสตร์ มีหน้าที่ ศึกษาวิเคราะห์ คำนวณ ออกแบบ ตรวจสอบแก้ไขปัญหาและควบคุมการผลิต อาทิ การก่อสร้างสิ่งก่อสร้าง การออกแบบและผลิตรถยนต์ การควบคุมเครื่องจักรกลโรงงานต่าง ๆ โดยวิศวกรยังแบ่งออกได้เป็นหลายสาขา เช่น วิศวกรโยธา วิศวกรเครื่องกล วิศวกรไฟฟ้า วิศวกรรมสิ่งแวดล้อม วิศวกรรมเคมี วิศวกรรมอุตสาหการ วิศวกรรมโทรคมนาคม วิศวกรรมเกษตร  วิศวกรรมอากาศยาน วิศวกรรมการขนถ่ายวัสดุ วิศวกรรมโลหการ  วิศวกรรมคอมพิวเตอร์  วิศวกรรมเซรามิก วิศวกรรมเหมืองแร่  วิศวกรรมยานยนต์  วิศวกรรมธรณี ฯลฯ

**วิศวกรในประเทศไทย**
กฎหมายไทย (กฎกระทรวงมหาดไทย ฉบับที่ 3 และ 4 (พ.ศ. 2508) ออกตามความในพระราชบัญญัติวิชาชีพวิศวกรรม พ.ศ. 2505) กำหนดให้วิศวกรในบางสาขาจำเป็นต้องมีใบอนุญาตประกอบวิชาชีพวิศวกรรม หรือที่รู้จักกันว่า "ใบ กว." เพื่อการประกอบอาชีพด้วย ได้แก่ สาขาโยธา เครื่องกล ไฟฟ้ากำลัง ไฟฟ้าสื่อสาร อุตสาหการ เหมืองแร่ สิ่งแวดล้อม และเคมี ใบประกอบวิชาวิศวกรรมแบ่งเป็น 4 ระดับ ดังนี้ 

*ภาคีวิศวกร (พิเศษ)
*ภาคีวิศวกร
*สามัญวิศวกร
*วุฒิวิศวกร
โดยมีสภาวิศวกรเป็นผู้พิจารณาออกใบอนุญาต ทั้งนี้ขึ้นอยู่กับ แขนง ลักษณะ และขนาดของงานด้วย แต่ถ้าหากสาขา แขนง ลักษณะ และขนาดของงาน ไม่เข้าข่ายที่กำหนด ก็ไม่จำเป็นต้องมีใบอนุญาต ในปัจจุบัน การศึกษาทางด้านวิศวกรรมในประเทศไทย ได้มีการขยายตัวมากขึ้น มีสถาบันการศึกษาหลายสถาบันได้ทำการเปิดสอนในหลักสูตรวิศวกรรมศาสตรบัณฑิต ทำให้โอกาสทางการศึกษาทางด้านวิศวกรรมมีเพิ่มมากขึ้น แต่อย่างไรก็ตาม สถาบันการศึกษาเหล่านั้นก็จะต้องให้ความสำคัญกับคุณภาพของการศึกษาด้วยความเอาใจใส่ เพื่อคุณภาพของนักศึกษา

**หาข้อมูลเพิ่มเติมได้ที่**
  สภาวิศวกรของประเทศไทย-  เว็บบอร์ดทางด้านวิศวกรรมโยธา
สปอยเลอร์

สปอยเลอร์ สามารถหมายถึง- สปอยเลอร์ หนังสือหรือเอกสารที่มีการอธิบายเนื้อหาหรือฉากจบ ของภาพยนตร์ หนังสือนิยาย หรือการ์ตูน- สปอยเลอร์ อุปกรณ์ในเครื่องบินสำหรับช่วยลดแรงยกของเครื่องบิน- สปอยเลอร์ อุปกรณ์สำหรับรถยนต์ที่ช่วยลดแรงยก และช่วยเพิ่มให้รถยนต์เกาะถนนมากขึ้น
เกาส์

เกาส์ (gauss, ย่อว่า G) เป็นหน่วยซีจีเอสของความหนาแน่นฟลักซ์แม่เหล็ก หรือการเหนี่ยวนำแม่เหล็ก (B) ตั้งชื่อตาม "คาร์ล ฟรีดริช เกาส์" นักคณิตศาสตร์และนักฟิสิกส์ชาวเยอรมัน หนึ่งเกาส์นิยามให้มีค่า 1 แมกซ์เวลล์ต่อตารางเซนติเมตร
หลายปีก่อนปี ค.ศ. 1932 หน่วยเกาส์ใช้กับความเข้มของสนามแม่เหล็ก ซึ่งปัจจุบันแทนด้วยหน่วยเอิร์สเตด การเปลี่ยนแปลงนี้มีขึ้นเพื่อให้เกิดความแตกต่างระหว่างการเหนี่ยวนำแม่เหล็กกับความเข้มแม่เหล็ก
หน่วยเอสไอของความหนาแน่นฟลักซ์แม่เหล็ก คือ เทสลา 1 เกาส์ = 10-4 เทสลา
1 T = 10,000 G
หมวดหมู่:หน่วยซีจีเอส
หมวดหมู่:หน่วยความหนาแน่นฟลักซ์แม่เหล็ก
วิกิพีเดีย:วันนี้ในอดีต/2 มีนาคม

2 มีนาคม: วันเอกราชในโมร็อกโก (พ.ศ. 2499)- พ.ศ. 2477 (ค.ศ. 1935) – พระบาทสมเด็จพระปกเกล้าเจ้าอยู่หัวทรงสละราชสมบัติ ขณะประทับอยู่ที่ประเทศอังกฤษ หลังรัฐบาลพยายามกราบบังคมทูลให้เสด็จกลับประเทศ แต่ไม่เป็นผล- พ.ศ. 2505 (ค.ศ. 1962) – เนวี่นนำรัฐประหารรัฐบาลอู้นุในประเทศพม่า และปกครองประเทศต่อมาเป็นเวลา 26 ปี- พ.ศ. 2512 (ค.ศ. 1969) – เครื่องบินโดยสารความเร็วเหนือเสียง คองคอร์ด ขึ้นบินทดสอบครั้งแรกในตูลูซ ประเทศฝรั่งเศส- พ.ศ. 2513 (ค.ศ. 1970) – โรดีเชียตัดความเชื่อมโยงกับสหราชอาณาจักรอย่างเป็นทางการและประกาศตนเป็นสาธารณรัฐ- พ.ศ. 2544 (ค.ศ. 2001) - ตอลิบานเริ่มต้นการทำลายพระพุทธรูปแห่งบามียาน (ในภาพ) แหล่งมรดกโลกในอัฟกานิสถาน ซึ่งกินเวลานาสองสัปดาห์
ดูเพิ่ม: 1 มีนาคม – 2 มีนาคม – 3 มีนาคม
จดหมายเหตุ – รายชื่อบทความวันนี้ในอดีต
ทะเลจีนใต้

ทะเลจีนใต้ (South China Sea) เป็นทะเลปิดที่เป็นส่วนหนึ่งของมหาสมุทรแปซิฟิก ครอบคลุมอาณาบริเวณตั้งแต่ประเทศสิงคโปร์ไปจนถึงช่องแคบไต้หวัน รวมทั้งอ่าวตังเกี๋ยและอ่าวไทย มีเนื้อที่ประมาณ 3,500,000 ตารางกิโลเมตร พื้นที่ดังกล่าวมีความสำคัญเพราะมีเส้นทางขนส่งทางเรือผ่านคิดเป็นหนึ่งในสามของโลก นอกจากนี้ยังเชื่อกันว่า ใต้พื้นทะเลมีน้ำมันและแก๊สธรรมชาติสำรองขนาดใหญ่ด้วย 
อาณาเขตของทะเลจีนใต้ อยู่ทางใต้ของจีนแผ่นดินใหญ่และเกาะไต้หวัน, ตะวันตกของฟิลิปปินส์, ตะวันตกเฉียงเหนือของรัฐซาบะฮ์และรัฐซาราวักของมาเลเซียและบรูไน, เหนือของอินโดนีเซีย, ตะวันออกเฉียงเหนือของคาบสมุทรมลายูและสิงคโปร์ และตะวันออกของเวียดนาม
หมู่เกาะทะเลจีนใต้ ซึ่งส่วนใหญ่เป็นกลุ่มเกาะ มีจำนวนหลายร้อยเกาะ ทะเลและเกาะที่ไม่มีผู้คนอยู่อาศัยส่วนใหญ่นี้เป็นหัวข้อพิพาทอธิปไตยโดยหลายประเทศ ข้อพิพาทเหล่านี้ยังได้สะท้อนในชื่ออันหลากหลายที่ตั้งให้เกาะและทะเล

**ชื่อ**
ในจีนเรียกทะเลนี้ว่า ทะเลใต้ (南海 Nán Hǎi, หนานไห่)
ในเวียดนามเรียกทะเลนี้ว่า ทะเลตะวันออก (Biển Đông, เบี่ยนโดง)
ในฟิลิปปินส์เรียกทะเลนี้ว่า ทะเลฟิลิปปินส์ตะวันตก (West Philippine Sea) / ทะเลลูซอน (Luzon Sea)
ในอินโดนีเซียเรียกทะเลนี้ว่า ทะเลนาทูนาเหนือ (North Natuna Sea)
ในเอเชียตะวันออกเฉียงใต้เคยเรียกทะเลนี้ว่า ทะเลจามปา (Champa Sea)
ในญี่ปุ่นเรียกทะเลนี้ว่า มินามิ ชินะ ไค (南シナ海 Minami Shina Kai, ทะเลจีนใต้)

**ดูเพิ่ม**
 ข้อพิพาทดินแดนในทะเลจีนใต้

**อ้างอิง**
จีนใต้
หมวดหมู่:มหาสมุทรแปซิฟิก

หมวดหมู่:แหล่งน้ำในประเทศมาเลเซีย
จ
หมวดหมู่:เอเชียตะวันออกเฉียงใต้ภาคพื้นสมุทร
หมวดหมู่:กรณีพิพาทเรื่องการตั้งชื่อภูมิศาสตร์
ภาษาระดับต่ำ

ภาษาระดับต่ำ (low-level programming language) ในทางคอมพิวเตอร์ หมายถึง ภาษาที่อิงกับสถาปัตยกรรมคอมพิวเตอร์ใดสถาปัตยกรรมหนึ่ง ซึ่งไมโครโพรเซสเซอร์แต่ละรุ่น หรือ แต่ละตระกูล ก็มักมีภาษาระดับต่ำที่แตกต่างกัน และโดยปกติแล้ว หนึ่งคำสั่งในภาษาระดับต่ำ จะหมายถึงการสั่งงานคอมพิวเตอร์ให้ทำงานหนึ่งอย่าง (1 instruction = 1 operation)
ภาษาระดับต่ำ มี 2 ภาษา คือ- ภาษาเครื่อง เป็น ภาษาโปรแกรมรุ่นที่หนึ่ง (first-generation programming language: 1GL) ซึ่งเป็นภาษาเดียวที่ไมโครโพรเซสเซอร์สามารถเข้าใจ คำสั่งเป็นตัวเลขล้วนๆ การอ่านและเขียนอาจต้องใช้เครื่องมือพิเศษ จึงไม่ค่อยมีการใช้ภาษาเครื่องโดยตรง- ภาษาแอสเซมบลี เป็น ภาษาโปรแกรมรุ่นที่สอง (second-generation programming language: 2GL) ซึ่งเป็นการปรับภาษาเครื่องให้สามารถเขียนได้สะดวกขึ้นโดยการพิมพ์คำสั่งที่เป็นตัวอักษรแทนตัวเลข เวลาเขียนเสร็จ จะต้องใช้ตัวแปลโปรแกรมจึงจะใช้งานได้ และถึงแม้ว่าไม่ใช้ภาษาเครื่องโดยตรง ผู้เขียนโปรแกรมยังจำเป็นต้องเข้าใจโครงสร้างของไมโครโพรเซสเซอร์ที่กำลังเขียนเป็นอย่างดี

**ดูเพิ่ม**
 ภาษาโปรแกรม- การเขียนโปรแกรม
หมวดหมู่:ภาษาคอมพิวเตอร์
วิกิพีเดีย:วันนี้ในอดีต/3 มีนาคม

3 มีนาคม: วันปลดปล่อยในบัลแกเรีย (พ.ศ. 2421); ฮินะมะสึริในญี่ปุ่น- พ.ศ. 2418 (ค.ศ. 1875) – การ์เมน  อุปรากรของคีตกวีชาวฝรั่งเศส ฌอร์ฌ บีแซ จากนวนิยายชื่อเดียวกันของพรอสแพร์ เมอริมี แสดงรอบปฐมทัศน์ ณ โรงอุปรากรออเปรากอมิก กรุงปารีส- พ.ศ. 2461 (ค.ศ. 1918) – บอลเชวิครัสเซียลงนามสนธิสัญญาเบรสท์-ลีตอฟสก์ (ในภาพ) กับฝ่ายมหาอำนาจกลางและออกจากสงครามโลกครั้งที่หนึ่ง- พ.ศ. 2465 (ค.ศ. 1923) – ไทม์ นิตยสารข่าวรายสัปดาห์ที่แพร่หลายที่สุดในโลก ตีพิมพ์พิมพ์ฉบับฉบับแรก- พ.ศ. 2474 (ค.ศ. 1931) – "เดอะสตาร์สแปงเกิลด์แบนเนอร์" เดิมเป็นบทกวีที่ฟรานซิส สก็อตต์ คีย์ ผู้ประพันธ์ชาวอเมริกัน เขียนหลังชมยุทธการที่บัลติมอร์ระหว่างสงคราม ค.ศ. 1812 กลายเป็นเพลงชาติของสหรัฐ- พ.ศ. 2544 (ค.ศ. 2001) – การบินไทย เที่ยวบินที่ 114 เกิดระเบิดบนลานจอด ไม่นานก่อนหน้าที่ทักษิณ ชินวัตรจะขึ้นเครื่อง 
ดูเพิ่ม: 2 มีนาคม – 3 มีนาคม – 4 มีนาคม
จดหมายเหตุ – รายชื่อบทความวันนี้ในอดีต
วิกิพีเดีย:วันนี้ในอดีต/4 มีนาคม

4 มีนาคม: - พ.ศ. 2004 (ค.ศ. 1461) – สงครามดอกกุหลาบ: พระเจ้าเฮนรีที่ 6 แห่งราชวงศ์แลงคาสเตอร์ถูกพระภารดรขับออกจากราชสมบัติ ผู้ซึ่งต่อมาเป็นพระเจ้าเอ็ดเวิร์ดที่ 4 แห่งราชวงศ์ยอร์ก- พ.ศ. 2312 (ค.ศ. 1769) – ชาร์ล เมซีเย นักดาราศาสตร์ชาวฝรั่งเศส ค้นพบเนบิวลานายพราน (ในภาพ) เนบิวลาสว่างซึ่งมองเห็นได้ด้วยตาเปล่าในกลุ่มดาวนายพราน- พ.ศ. 2492 (ค.ศ. 1949) – นักการเมืองสายปรีดี พนมยงค์สี่คน ได้แก่ ทองอินทร์ ภูริพัฒน์, ถวิล อุดล, จำลอง ดาวเรือง และทองเปลว ชลภูมิ ถูกตำรวจสังหารบนถนนพหลโยธิน เขตบางเขน- พ.ศ. 2544 (ค.ศ. 2001) – การบินไทย เที่ยวบินที่ 114 ซึ่งเป็นเที่ยวบินที่นายกรัฐมนตรีทักษิณ ชินวัตร จะโดยสารไปด้วย ได้ระเบิดก่อนขึ้นบินราวครึ่งชั่วโมง มีผู้เสียชีวิตหนึ่งคน- พ.ศ. 2552 (ค.ศ. 2009) – ศาลอาญาระหว่างประเทศออกหมายจับอุมัร ฮะซัน อะห์มัด อัลบะชีร ประธานาธิบดีซูดาน ฐานอาชญากรรมต่อมนุษยชาติและอาชญากรรมสงคราม จากพฤติการณ์ในการฆ่าล้างเผ่าพันธุ์ที่ดาร์ฟูร์
ดูเพิ่ม: 3 มีนาคม – 4 มีนาคม – 5 มีนาคม
จดหมายเหตุ – รายชื่อบทความวันนี้ในอดีต
สารอาหารที่แนะนำให้บริโภคประจำวันสำหรับคนไทยอายุตั้งแต่ 6 ปีขึ้นไป

สารอาหารที่แนะนำให้บริโภคประจำวันสำหรับคนไทยอายุตั้งแต่ 6 ปีขึ้นไป (Thai Recommended Daily Intakes: Thai RDI) เป็นค่าอ้างอิงที่สำนักงานคณะกรรมการอาหารและยาจัดทำขึ้น เพื่อใช้คำนวณและแสดงในฉลากโภชนาการ โดยคิดจากความต้องการพลังงานวันละ 2,000 กิโลแคลอรี โดยมีเกณฑ์ ดังนี้- โปรตีน ตามน้ำหนักตัว กรัม (เช่น น้ำหนักตัว 50 กิโลกรัม ควรได้รับโปรตีนต่อวันคือ 50 กรัม)- ไขมันทั้งหมด น้อยกว่า 65 กรัม- กรดไขมันอิ่มตัว น้อยกว่า 20 กรัม- คอเลสเตอรอล น้อยกว่า 300 มิลลิกรัม- คาร์โบไฮเดรต ทั้งหมด 300 กรัม- ใยอาหาร 25 กรัม- โซเดียม น้อยกว่า 2,400 มิลลิกรัม

**อ้างอิง**
  ประกาศกระทรวงสาธารณสุข (ฉบับที่ 182) พ.ศ. 2541 date=2016-06-15  เรื่อง ฉลากโภชนาการ
หมวดหมู่:โภชนาการ
คณิตศาสตร์เชิงการจัด

คณิตศาสตร์เชิงการจัด (combinatorics) คือสาขาหนึ่งของคณิตศาสตร์ ที่ศึกษากลุ่มของวัตถุจำนวนจำกัดที่มีคุณสมบัติสอดคล้องกับเงื่อนไขบางประการ และมักสนใจเป็นพิเศษที่จะ "นับ" จำนวนวัตถุในกลุ่มนั้น ๆ (ปัญหาการแจกแจง) หรืออาจหาคำตอบว่า วัตถุที่มีคุณสมบัติที่ต้องการนั้นมีอยู่หรือไม่ (ปัญหาสุดขอบ) การศึกษาเกี่ยวกับการนับวัตถุ บางครั้งถูกจัดให้อยู่ในสาขาความน่าจะเป็นแทน

**การจัดหมู่**
400x400px
การจัดหมู่ คือ การเลือกวัตถุจากกลุ่ม โดยไม่สนใจลำดับของการเลือก เช่น ในการเล่นไพ่โป๊กเกอร์ ผู้เล่นแต่ละคนจะได้รับไพ่ 5 ใบจากทั้งหมด 52 ใบ ซึ่งลำดับในการได้รับแต่ละใบมานั้นจะไม่มีผลในการเล่น
ในคณิตศาสตร์เชิงการจัดนั้น การจัดหมู่ คือ สับเซต ในเซตใด ๆ นั้น ตำแหน่งไม่มีความสำคัญ เนื่องจากในแต่ละเซต สิ่งที่เราสนใจคือ สิ่งของ ที่อยู่ในเซต หรือสมาชิกของเซต แต่ไม่สนใจลำดับ เช่น
 {2, 4, 6} = {6, 4, 2}
และ {1, 1, 1} มีความหมายเท่ากับ {1} เนื่องจาก เซตนั้นกำหนดความแตกต่างด้วยสมาชิกที่แตกต่างกันในเซต

**การเรียงสับเปลี่ยน**
400x400px
การเรียงสับเปลี่ยน คือ เป็นการเลือกวัตถุโดยสนใจลำดับของการเลือก เช่น การเลือกรหัสเอทีเอ็ม ซึ่งรหัส 5-3-7-5 นั้นถือว่าแตกต่างจากรหัส 3-7-5-5
สมมุติเราสนใจเลข 3 ตัว คือ
 1, 2, 3
เราสามารถเรียงสับเปลี่ยนทั้งหมดได้รูปแบบดังต่อไปนี้
 1 2 3
 1 3 2
 2 1 3
 2 3 1
 3 1 2
 3 2 1

**การเลือกซ้ำ**
ทั้งการเรียงสับเปลี่ยน และ การจัดหมู่ นั้น ในการเลือกวัตถุออกจากกลุ่มของวัตถุทั้งหมด เราอาจสามารถเลือกซ้ำได้ เช่น ในการเลือกรหัสเอทีเอ็มเลข 4 หลัก โดยแต่ละหลักนั้นเลือกจากเลข 0 ถึง 9 และเราสามารถเลือกเลขตัวเดิมซ้ำได้อีก

**สรุปสูตรที่สำคัญ**

**ดูเพิ่ม**
 การเรียงสับเปลี่ยน- การจัดหมู่- แฟกทอเรียล- ความน่าจะเป็น
คณิตศาสตร์เชิงการจัด
นักฟิสิกส์

นักฟิสิกส์ คือนักวิทยาศาสตร์ผู้ศึกษาหรือปฏิบัติงานด้านฟิสิกส์ นักฟิสิกส์ศึกษาปรากฏการณ์ทางกายภาพอย่างกว้างขวางในทุกขนาด ตั้งแต่อนุภาคระดับต่ำกว่าอะตอม (sub atomic particles) ซึ่งเป็นส่วนประกอบของสสาร (ฟิสิกส์ของอนุภาค) ไปจนถึงพฤติกรรมของวัตถุในเอกภพโดยรวม (จักรวาลวิทยา หรือ Cosmology) วิชาฟิสิกส์มีมากมายหลายสาขา แต่ละสาขามีผู้เชี่ยวชาญเฉพาะในสาขานั้นๆ 

**การศึกษา**
นักฟิสิกส์ได้รับการจ้างงานในหลายสาขา อย่างต่ำที่สุดต้องเป็นผู้จบการศึกษาระดับปริญญาตรี แต่ส่วนใหญ่ โดยเฉพาะในงานวิจัย ต้องการผู้จบการศึกษาระดับปริญญาเอก หลักสูตรปริญญาตรีส่วนใหญ่ประกอบด้วยวิชาคณิตศาสตร์ เคมี และ ฟิสิกส์ ในหลักสูตรระดับปริญญาโทหรือสูงกว่า นิสิตนักศึกษามักต้องเน้นความเชี่ยวชาญไปทางสาขาเฉพาะสาขาใดสาขาหนึ่ง ได้แก่ดาราศาสตร์ฟิสิกส์ ( Astrophysics) , ชีวฟิสิกส์ (Biophysics) , ฟิสิกส์เชิงเคมี (Chemical physics) , ธรณีฟิสิกส์ (Geophysics) , วัสดุศาสตร์ (Material science) , ฟิสิกส์นิวเคลียร์ (Nuclear physics) , ทัศนศาสตร์ (Optics) , ฟิสิกส์ของอนุภาค (Particle physics) , และฟิสิกส์พลาสมา (Plasma physics) ตำแหน่งนักวิจัยหรือบริหารด้านวิจัยอาจต้องการผู้จบการศึกษาระดับหลังปริญญาเอก

**การจ้างงาน**
ผู้จ้างงานของนักฟิสิกส์ที่สำคัญมี 3 กลุ่มได้แก่ สถาบันการศึกษา สถาบันวิจัยของรัฐบาล และอุตสาหกรรมภาคเอกชนซึ่งนับเป็นผู้จ้างรายใหญ่ที่สุดในประเทศอุตสาหกรรมที่พัฒนาแล้ว ผู้ที่ได้รับการฝึกฝนเป็นนักฟิสิกส์ยังสามารถใช้ทักษะของตนในเศรษฐิกิจภาคอื่นได้ด้วย โดยเฉพาะด้านวิศวกรรม คอมพิวเตอร์และการเงิน นักฟิสิกส์บางคนอาจศึกษาเพิ่มเติมในสาขาที่ฟิสิกส์สามารถเชื่อมโยงต่อเนื่องได้ เช่น นักกฎหมายหรือผู้เชี่ยวชาญด้านสิทธิบัตรในภาคอุตสาหกรรม หรือในสำนักงานอิสระ 

**นักฟิสิกส์ที่มีชื่อเสียง**
ริชาร์ด ไฟน์แมน นักฟิสิกส์ที่มีชื่อเสียงคนหนึ่งของโลก- เรอเน เดการ์ต (René Descartes; ค.ศ. 1596–1650)- แบลซ ปัสกาล (Blaise Pascal; ค.ศ. 1623–1662)- ไอแซก นิวตัน (Isaac Newton; ค.ศ. 1642–1726/1727)- ก็อทฟรีท วิลเฮ็ล์ม ไลบ์นิทซ์ (Gottfried Wilhelm Leibniz; ค.ศ. 1646–1716)- เจมส์ เคลิร์ก แมกซ์เวลล์ (James Clerk Maxwell; ค.ศ. 1831–1879)- อัลเบิร์ต ไอน์สไตน์ (Albert Einstein; ค.ศ. 1879–1955)- มักซ์ พลังค์ (Max Planck; ค.ศ. 1858–1947)- มักซ์ บอร์น (Max Born; ค.ศ. 1882–1970)- นีลส์ บอร์ (Niels Bohr; ค.ศ. 1885–1962)- แวร์เนอร์ ไฮเซินแบร์ค (Werner Heisenberg; ค.ศ. 1901–1976)- ริชาร์ด ไฟน์แมน (Richard Feynman; ค.ศ. 1918–1988)- สตีเฟน ฮอว์คิง (Stephen Hawking; ค.ศ. 1942–2018)

**ดูเพิ่ม**
 รายนามผู้ได้รับรางวัลโนเบลสาขาฟิสิกส์- รายชื่อนักฟิสิกส์รางวัลโนเบล (วิกีพีเดียอังกฤษ)- สถาบันนักฟิสิกส์แห่งราชอาณาจักร (วิกีพีเดียอังกฤษ)- สถาบันนักฟิสิกส์แห่งอเมริกา (วิกีพีเดียอังกฤษ)- รายชื่อนักฟิสิกส์ของโลก (วิกีพีเดียอังกฤษ)- วิศวกรรม

**อ้างอิง**
 cite journal |title=What works for women in physics? |journal=Physics Today |url=http://www.aip.org/pt/vol-56/iss-9/p46.html |volume=56 |issue=9 |page=46 |access-date=2006-10-09 |archive-date=2008-05-31 |archive-url=https://web.archive.org/web/20080531150838/http://www.aip.org/pt/vol-56/iss-9/p46.html |url-status=dead - url-status=dead 

**แหล่งข้อมูลอื่น**
  Occupational Outlook Handbook date=2012-03-28 -  Physicists and Astronomers date=2012-01-11 ; จากสำนักงานสถิติ กระทรวงแรงงานสหรัฐฯ -  Education and employment statistics จากสถาบันนักฟิสิกส์แห่งอเมริกา-  ผลงานนักฟิสิกส์ไทย จากไทย date=2007-09-27 - นักฟิสิกส์
วิกิพีเดีย:วันนี้ในอดีต/5 มีนาคม

5 มีนาคม: - พ.ศ. 2313 (ค.ศ. 1770) – ทหารบริติชยิงปืนใส่ฝูงชนในบอสตัน ทำให้มีพลเรือนเสียชีวิต 5 คน- พ.ศ. 2367 (ค.ศ. 1824) – สงครามอังกฤษ-พม่าครั้งที่หนึ่ง สงครามครั้งยาวนานและราคาแพงที่สุดในประวัติศาสตร์บริติชราช เริ่มต้นขึ้น- พ.ศ. 2489 (ค.ศ. 1946) – วินสตัน เชอร์ชิลล์ นายกรัฐมนตรีอังกฤษ ใช้คำว่า "ม่านเหล็ก" ครั้งแรกในสุนทรพจน์ที่วิทยาลัยเวสต์มินสเตอร์ นครฟุลตัน รัฐมิสซูรี สหรัฐ อันหมายถึงการแบ่งแยกทวีปยุโรปทางกายภาพ สัญลักษณ์ และอุดมการณ์ออกเป็นสองระหว่างสงครามเย็น- พ.ศ. 2503 (ค.ศ. 1960) – อัลเบร์โต กอร์ดา ช่างภาพชาวคิวบา ถ่ายภาพบุคคลของนักปฏิวัติลัทธิมาร์กซ เช เกบารา ที่รู้จักในชื่อภาพ "เกร์รีเยโร เอโรยโก" (ในภาพ)- พ.ศ. 2513 (ค.ศ. 1970) – สนธิสัญญาไม่แพร่ขยายอาวุธนิวเคลียร์ระหว่างประเทศเพื่อจำกัดการกระจายอาวุธนิวเคลียร์มีผลใช้บังคับ
ดูเพิ่ม: 4 มีนาคม – 5 มีนาคม – 6 มีนาคม
จดหมายเหตุ – รายชื่อบทความวันนี้ในอดีต
วิกิพีเดีย:วันนี้ในอดีต/6 มีนาคม

6 มีนาคม: วันเอกราชในกานา (พ.ศ. 2500)- พ.ศ. 2396 (ค.ศ. 1853) – อุปรากร ลา ทราวิอาทา ของจูเซปเป แวร์ดี เปิดแสดงรอบปฐมทัศน์ที่ลาเฟนิซที่เวนิส แต่การแสดงนั้นเลวมากจนผู้ประพันธ์ต้องปรับบางส่วน- พ.ศ. 2411 (ค.ศ. 1869) – ดมีตรี เมนเดเลเยฟเสนอตารางธาตุชุดแรก (ในภาพ) ต่อสมาคมเคมีรัสเซีย- พ.ศ. 2441 (ค.ศ. 1899) – บริษัทเคมีและเภสัชภัณฑ์สัญชาติเยอรมัน ไบเออร์ จดทะเบียนแอสไพรินเป็นเครื่องหมายการค้า- พ.ศ. 2445 (ค.ศ. 1902) – ตั้งเรอัลมาดริด สโมสรฟุตบอลที่รวยที่สุดในโลก ในชื่อ สโมสรฟุตบอลมาดริด- พ.ศ. 2507 (ค.ศ. 1964) – ในการแพร่สัญญาณวิทยุ ผู้นำชาติอิสลาม อีไลจาห์ มูฮัมหมัด ประกาศว่า เคสเซียส เคลย์ นักมวยชาวอเมริกัน จะเปลี่ยนชื่อเป็นมูฮัมหมัด อาลี
ดูเพิ่ม: 5 มีนาคม – 6 มีนาคม – 7 มีนาคม
จดหมายเหตุ – รายชื่อบทความวันนี้ในอดีต
วิกิพีเดีย:วันนี้ในอดีต/7 มีนาคม

7 มีนาคม: วันครูในแอลเบเนีย- พ.ศ. 704 (ค.ศ. 161) – หลังจักรพรรดิโรมัน อันโตนีนุส ปิอุส เสด็จสวรรคต มาร์กุส เอาเรลิอุสและลูกิอุส เวรุสตกลงปกครองจักรวรรดิโรมันร่วมกันอย่างไม่เคยปรากฏมาก่อน- พ.ศ. 2454 (ค.ศ. 1912) – นักสำรวจชาวนอร์เวย์ โรอัลด์ อะมุนด์เซน ประกาศว่าตนไปถึงขั้วโลกใต้สำเร็จเป็นคนแรก (ในภาพ) ระหว่างการสำรวจเมื่อ ค.ศ. 1910–1911- พ.ศ. 2488 (ค.ศ. 1945) – สงครามโลกครั้งที่สอง: ในปฏิบัติการช่างตัดไม้ กำลังฝ่ายสัมพันธมิตรยึดสะพานลูเดนดอฟฟ์ข้ามแม่น้ำไรน์ ทำให้สถาปนาและขยายพื้นที่ยึดอาศัยบนแผ่นดินเยอรมันซึ่งเปลี่ยนสภาพความขัดแย้งในแนวรบด้านตะวันตก- พ.ศ. 2552 (ค.ศ. 2009) – มีการปล่อยกล้องโทรทรรศน์อวกาศเคปเลอร์ซึ่งออกแบบมาเพื่อค้นหาดาวเคราะห์คล้ายโลกที่โคจรรอบดาวฤกษ์อื่น- พ.ศ. 2563 (ค.ศ. 2020) - ผู้พิพากษาชาวไทย คณากร เพียรชนะ ยิงตัวเองเสียชีวิตเพื่อประท้วงการแทรกแซงคำพิพากษา
ดูเพิ่ม: 6 มีนาคม – 7 มีนาคม – 8 มีนาคม
จดหมายเหตุ – รายชื่อบทความวันนี้ในอดีต
วิกิพีเดีย:วันนี้ในอดีต/8 มีนาคม

8 มีนาคม: วันสตรีสากล; วันแม่ในหลายประเทศ- พ.ศ. 1553 (ค.ศ. 1010) – กวีชาวเปอร์เซีย เฟร์โดว์ซี ประพันธ์ผลงานชิ้นเอก ชอฮ์นอเม มหากาพย์แห่งชาติของอิหร่านและสังคมที่เกี่ยวเนื่อง เสร็จสิ้น- พ.ศ. 2161 (ค.ศ. 1618) – นักดาราศาสตร์และนักคณิตศาสตร์ชาวเยอรมัน โยฮันเนส เคปเลอร์ ค้นพบกฎการเคลื่อนที่ของดาวเคราะห์ข้อที่สาม- พ.ศ. 2245 (ค.ศ. 1702) – เจ้าหญิงแอนน์แห่งเดนมาร์กและนอร์เวย์ทรงเป็นสมเด็จพระราชินีนาถแห่งอังกฤษ สกอตแลนด์ และไอร์แลนด์ ถัดจากพระเจ้าวิลเลียมที่ 3- พ.ศ. 2279 (ค.ศ. 1736) – ชาห์นาเดอร์ ปฐมกษัตริย์แห่งราชวงศ์อาฟชาริยะห์ ราชาภิเษกเป็นชาห์แห่งอิหร่าน- พ.ศ. 2557 (ค.ศ. 2014) – มาเลเซียแอร์ไลน์ เที่ยวบินที่ 370 (อากาศยานในภาพ) สาบสูญระหว่างทางจากกรุงกัวลาลัมเปอร์ไปกรุงปักกิ่ง
ดูเพิ่ม: 7 มีนาคม – 8 มีนาคม – 9 มีนาคม
จดหมายเหตุ – รายชื่อบทความวันนี้ในอดีต
ทะเลอันดามัน

แนวแผ่นดินไหวของเกาะสุมาตรา (2547)
ไฟล์:AndamanSeaNASA1.jpg|thumb|upright|250px|ภาพดาวเทียมของทะเลอันดามัน แสดงให้เห็นสาหร่ายสีเขียวและตะกอนจากแม่น้ำอิรวดี
ทะเลอันดามัน  (Andaman Sea; अंडमान सागर; ကပ္ပလီပင်လယ်; Laut Andaman) ซึ่งในอดีตยังมีชื่อเรียกว่า ทะเลพม่า (မြန်မာပင်လယ်) เป็นทะเลที่อยู่ทางตะวันออกเฉียงใต้ของอ่าวเบงกอล เป็นส่วนหนึ่งของมหาสมุทรอินเดีย ทางเหนือของทะเลติดกับปากแม่น้ำอิรวดีในประเทศพม่า ทางตะวันออกเป็นคาบสมุทรประเทศพม่าและประเทศไทย ทางใต้ติดกับช่องแคบมะละกาและเกาะสุมาตราของอินโดนีเซีย ทางตะวันตกเป็นหมู่เกาะอันดามันและหมู่เกาะนิโคบาร์ภายใต้การปกครองของอินเดีย 
ทะเลอันดามันมีความยาวจากเหนือจรดใต้ประมาณ 1,200 กิโลเมตรกว้าง 645 กิโลเมตร มีพื้นน้ำประมาณ 600,000 ตารางกิโลเมตร มีความลึกเฉลี่ย 1,096 เมตร จุดที่ลึกที่สุดมีระดับความลึก 4,198 เมตร

**เหตุการณ์สำคัญในทะเลอันดามัน**
 26 ธันวาคม พ.ศ. 2547 เกิดแผ่นดินไหวแมกนิจูด 9.2 ทำให้เกิดคลื่นสึนามิถล่มตามแนวชายฝั่งของมหาสมุทรอินเดีย สร้างความเสียหายจำนวนมาก

**ประเทศและดินแดน**
รายชื่อประเทศและดินแดนตามแนวชายฝั่งทะเลอันดามัน วนตามเข็มนาฬิกา ได้แก่- ภาคอิรวดี- ภาคย่างกุ้ง- ภาคพะโค- รัฐมอญ- ภาคตะนาวศรี- จังหวัดระนอง- จังหวัดพังงา- จังหวัดภูเก็ต- จังหวัดอาเจะฮ์- หมู่เกาะอันดามันและนิโคบาร์

**อ้างอิง**

**แหล่งข้อมูลอื่น**
  Myanmar Marine Biodiversity Atlas Online date=2017-03-05 
อันดามัน
หมวดหมู่:ทะเลอันดามัน
หมวดหมู่:อ่าวเบงกอล
หมวดหมู่:เอเชียตะวันออกเฉียงใต้ภาคพื้นสมุทร
หมวดหมู่:ทะเลในประเทศไทย
หมวดหมู่:เขตแดนอินเดีย–พม่า
หมวดหมู่:เขตแดนไทย–อินเดีย
หมวดหมู่:เขตแดนไทย–พม่า
หมวดหมู่:เขตแดนไทย–อินโดนีเซีย
เกาะบอร์เนียว

บอร์เนียว (Borneo) หรือ กาลีมันตัน (Kalimantan) เป็นเกาะที่มีขนาดใหญ่เป็นอันดับ 3 ของโลก รองจากเกาะกรีนแลนด์ (อันดับ 1) และเกาะนิวกินี (อันดับ 2) มีประเทศ 3 ประเทศอยู่ในเกาะบอร์เนียว คือ มาเลเซีย บรูไน อินโดนีเซีย อยู่บริเวณใจกลางกลุ่มเกาะมลายูและประเทศอินโดนีเซีย ในทางภูมิศาสตร์ เกาะบอร์เนียวเป็นส่วนหนึ่งของเอเชียตะวันออกเฉียงใต้ มีทรัพยากรน้ำมันและก๊าซธรรมชาติมากที่สุดในเอเชียตะวันออกเฉียงใต้

**ศัพทมูลวิทยา**
เกาะนี้มีชื่อเรียกหลายแบบ ในระดับนานาชาติมีชื่อเรียกว่า บอร์เนียว ซึ่งมีที่มาจากการติดต่อของชาวยุโรปในอาณาจักรบรูไนช่วงคริสต์ศตวรรษที่ 16 โดยในแผนที่ช่วง ค.ศ. 1601 เมืองบรูไนถูกระบุเป็นบอร์เนียว และมีการเรียกทั้งเกาะด้วยชื่อเดียวกัน ชื่อ Borneo ในภาษาอังกฤษอาจมาจากศัพท์ภาษาสันสกฤตว่า váruṇa (वरुण) ซึ่งอาจหมายถึง "น้ำ" หรือพระวรุณ เทพแห่งฝนของศาสนาฮินดู
ประชากรท้องถิ่นเรียกพื้นที่นี้ว่า เกลมันตัน หรือ กาลีมันตัน โดยบางส่วนคาดว่าศัพท์นี้มีที่มาจากศัพท์ภาษาสันสกฤตว่า กาลมันถนะ หมายถึง "อากาศที่แผดเผา" ซึ่งน่าจะสื่อถึงสภาพภูมิอากาศในพื้นที่เขตร้อนที่ร้อนและชื้น อย่างไรก็ตาม ในกลุ่มคนที่รู้ทั้งภาษาและอิทธิพลของภาษาดัตช์จะรู้ว่า คำว่า kali หมายถึง "ลำเหมือง" และ mantan มาจากศัพท์ภาษาดัตช์ว่า diamantan หรือ "เพชร" ทำให้กาลีมันตันมีความหมายว่า "ลำเหมืองเพชร" ซึ่งสื่อถึงการหาเพชรหยาบตามธรรมชาติได้ง่ายโดยการขุดลงไปในพื้นที่บางส่วนของเกาะ ซลาเม็ต มุลจานา (Slamet Muljana) นักประวัติศาสตร์ชาวอินโดนีเซีย กล่าวแนะว่า คำว่า กาลมันถนะ มาจากศัพท์ภาษาสันสกฤตสองศัพท์คือ กาละ (เวลาหรือฤดู) กับ มันถนะ (ปั่น ก่อไฟ หรือก่อไฟด้วยการเสียดสี) ซึ่งน่าจะสื่อถึงความร้อนของสภาพภูมิอากาศในบริเวณนี้

**ภูมิศาสตร์**
เกาะบอร์เนียวล้อมรอบด้วยทะเลจีนใต้ทางทิศตะวันตกและตะวันตกเฉียงเหนือ ทะเลซูลูทางตะวันออกเฉียงเหนือ ทะเลเซเลบีสกับช่องแคบมากัสซาร์ทางตะวันออก และทะเลชวากับช่องแคบการีมาตาทางใต้
ดินแดนทางตะวันตกของเกาะบอร์เนียวได้แก่ คาบสมุทรมลายูและเกาะสุมาตรา ทางใต้ได้แก่ เกาะชวา ทางตะวันออกได้แก่ เกาะซูลาเวซีและหมู่เกาะโมลุกกะ ส่วนทางตะวันออกเฉียงเหนือได้แก่ หมู่เกาะฟิลิปปินส์
จุดสูงที่สุดของเกาะบอร์เนียว คือเขากีนาบาลูในรัฐซาบะฮ์ ประเทศมาเลเซีย มีความสูง 4,101 เมตร เหนือระดับน้ำทะเล

**การปกครอง**
เขตปกครองทางการเมืองบนเกาะบอร์เนียว
ทางการเมืองการปกครอง เกาะบอร์เนียวแบ่งออกเป็น :- จังหวัดกาลีมันตันตะวันออก จังหวัดกาลีมันตันใต้ จังหวัดกาลีมันตันตะวันตก จังหวัดกาลีมันตันเหนือ และจังหวัดกาลีมันตันกลาง ของประเทศอินโดนีเซีย- รัฐซาบะฮ์และรัฐซาราวัก ของประเทศมาเลเซีย- ประเทศบรูไน ที่แบ่งเป็น 2 ส่วน

**ประวัติศาสตร์**
เกาะบอร์เนียวเป็นพื้นที่สำคัญในการเผชิญหน้าระหว่างอินโดนีเซียกับมาเลเซีย ในช่วง พ.ศ. 2505–2509 (ค.ศ. 1962–1966)

**อ้างอิง**

**อ่านเพิ่ม**

**แหล่งข้อมูลอื่น**
 Borneo
บอร์เนียว
บอร์เนียว
หมวดหมู่:เกาะในมหาสมุทรแปซิฟิก
หมวดหมู่:เกาะบอร์เนียว
หมวดหมู่:เกาะในประเทศมาเลเซีย
หมวดหมู่:เกาะในประเทศบรูไน
บอร์เนียว
บอร์เนียว
หมวดหมู่:เอเชียตะวันออกเฉียงใต้ภาคพื้นสมุทร